qundao/data-zh-poetry huggingface dataset:
于景瞻以闺情和予梦中之作少寓热中之意因效颦以复十首·其四
作者：倪谦
朝代：明

落月流辉照屋梁，又看红日上扶桑。若为化作山头石，望见夫君志亦偿。
云我轩
作者：倪谦
朝代：明

素涛一榻洗烦襟，兀坐相忘契谊深。入户往来如有约，随时舒卷共无心。端期捧日丹霄上，还拟从龙碧海浔。欲访岩栖不知处，晓猿夜鹤伴秋阴。
五龙图为胡监丞题
作者：倪谦
朝代：明

我曾读易披韦编，乾龙飞跃当天渊。神物变化不可测，千古惟闻爻象传。忽惊波涛捲虚壁，真见群龙纷纠缠。分明五色照双眼，峥嵘头角争蜿蜒。须鬣狞张紫戟竖，睛瞳闪烁金钲悬。前拿后攫爪牙露，左卷右舒鳞甲坚。居中夭矫更雄健，簸弄明月骊珠员。翻身怒击海水黑，嘘气暝结阴云玄。挥霍疑驱鬼神会，淋漓讶与河潢连。乘潮欲掣钜鳌足，鼓浪正涌饥蛟涎。鲸鲵丧胆深窜伏，鲲鹏矫翼遥腾骞。阳侯冯夷骇且怖，一吸愁将空百川。望中惨淡白日晦，凄风飒飒来狂颠。恍惚长空洒飞雨，霹雳破山挥电鞭。噫嘻好手岂易得，经营笔底何精专。奇形异状恣挥写，直与造化工相宣。想当盘礴何处见，禹门西上春风前。僧繇已矣所翁死，绝艺信足追前贤。古来好龙惟叶公，君今志尚亦复然。高堂悬此静相对，坐觉窗户生云烟。嗟哉粒食民所天，旱暵每忧民瘠捐。便当叱起作霖去，四海常令歌有年。
仲秋丁祭礼成分胙见及因成小诗二绝录奉掌教王先生
作者：倪谦
朝代：明

陪祀成均振佩琚，年年鼎肉馂神馀。谁知万死投边裔，亦荷分膰到谪居。庶品颁来出豆笾，亲尝深仰道如天。此心若也含微玷，举箸能无愧圣贤。
仲秋丁祭礼成分胙见及因成小诗二绝录奉掌教王先生·其一
作者：倪谦
朝代：明

陪祀成均振佩琚，年年鼎肉馂神馀。谁知万死投边裔，亦荷分膰到谪居。
仲秋丁祭礼成分胙见及因成小诗二绝录奉掌教王先生·其二
作者：倪谦
朝代：明

庶品颁来出豆笾，亲尝深仰道如天。此心若也含微玷，举箸能无愧圣贤。
何太守云山图为江侍读赋
作者：倪谦
朝代：明

米丞墨妙非等閒，百年复有高房山。只今竹鹤何太守，意营惨淡能追攀。连峰半露苍龙脊，云起溟濛翠光湿。小桥流水绿通村，野艇无人閒傍石。清溪万顷净不波，溪上茅屋空烟萝。岩穴谁云遗逸多，惟有丛桂山之阿。嗟我平生偏爱画，败素豪缣不论价。近得四幅旋失之，却叹通神皆羽化。玉堂老仙之爱与我同，朝回对此心神融。便欲因君买东绢，为乞援毫图华嵩。
傅说
作者：倪谦
朝代：明

审象旁求傅野贤，商宗一梦格皇天。为霖束取岩前板，已筑王基六百年。
八月二十日梦与二美人共饮席上各请赋诗余得一绝醒而忘其首句因足成之漫纪于此
作者：倪谦
朝代：明

蝉鬓云鬟逞丽妆，郁金香喷紫罗囊。平生未识红鸾字，愿借春纤写数行。
再和前韵荅韩都宪
作者：倪谦
朝代：明

昔承诏狱下黄门，五百严刑气若吞。虐焰相陵将致死，皇威虽近敢称冤。女生不见门悬帨，妾殒空怜坐鼓盆。幸得投荒离虎口，北行深荷九重恩。边塞穷居荜作门，举家脱粟强须吞。千金剑利甘遭折，六月霜飞苦抱冤。堕地何殊星化石，洗天惟待雨倾盆。安能释系归田里，没齿衡茅颂圣恩。待漏曾陪紫禁门，气豪云梦羡胸吞。持平难解奸臣忿，忍耻常怀逐客冤。望眼空悬栖凤阁，澡身欲借洗头盆。喜逢伯乐能知己，朝夕能忘国士恩。
再和前韵荅韩都宪·其一
作者：倪谦
朝代：明

昔承诏狱下黄门，五百严刑气若吞。虐焰相陵将致死，皇威虽近敢称冤。女生不见门悬帨，妾殒空怜坐鼓盆。幸得投荒离虎口，北行深荷九重恩。
再和前韵荅韩都宪·其三
作者：倪谦
朝代：明

待漏曾陪紫禁门，气豪云梦羡胸吞。持平难解奸臣忿，忍耻常怀逐客冤。望眼空悬栖凤阁，澡身欲借洗头盆。喜逢伯乐能知己，朝夕能忘国士恩。
再和前韵荅韩都宪·其二
作者：倪谦
朝代：明

边塞穷居荜作门，举家脱粟强须吞。千金剑利甘遭折，六月霜飞苦抱冤。堕地何殊星化石，洗天惟待雨倾盆。安能释系归田里，没齿衡茅颂圣恩。
分题得泗亭怀古送友别
作者：倪谦
朝代：明

舣棹閒登泗上亭，残碑犹载旧时铭。鹿亡自合归隆准，蛇断何为泣素灵。芒砀山头云漠漠，沛丰城下水泠泠。大风急起歌台莫，舟子开帆未肯停。
刘主静学士题墨梅见寄因次其韵以复四首
作者：倪谦
朝代：明

故人天上客，遥寄一枝梅。问是谁知己，鳌头旧大魁。一斥投边裔，寒肌瘦似梅。下帘秋院里，犹想共抡魁。咄咄坐终日，何心复赋梅。惟应学弓马，塞上缚渠魁。蓬莱春日暖，金鼎待盐梅。早践台衡地，调元酌斗魁。
刘主静学士题墨梅见寄因次其韵以复四首·其三
作者：倪谦
朝代：明

咄咄坐终日，何心复赋梅。惟应学弓马，塞上缚渠魁。
刘主静学士题墨梅见寄因次其韵以复四首·其二
作者：倪谦
朝代：明

一斥投边裔，寒肌瘦似梅。下帘秋院里，犹想共抡魁。
刘主静学士题墨梅见寄因次其韵以复四首·其四
作者：倪谦
朝代：明

蓬莱春日暖，金鼎待盐梅。早践台衡地，调元酌斗魁。
刘医官原博挽诗
作者：倪谦
朝代：明

蚤继簪缨赋蓼萧，奇材雅望重清朝。国风共许千年在，剑气俄惊五夜消。济物参苓遗药笼，传家珠玉富诗瓢。春来绿遍王孙草，堪叹吟窗閟寂寥。
刘司训产双生子题兰桂同芳卷分韵得徐字
作者：倪谦
朝代：明

明月双擎掌上珠，兰香桂馥蔼庭除。为奇为偶数无定，寝地寝床欢有馀。昨夜紫光方照室，今朝佳气又充闾。行年四十非为晚，赋命应知有疾徐。
刘詹事宗器挽诗
作者：倪谦
朝代：明

先生廉介著孤标，步玉登金志不骄。久擅文名高一代，曾挥史笔记三朝。胄筵德望追前哲，宫尹清班接上僚。委蜕翛然成永诀，芳魂空赋楚辞招。
初七日选预经筵谢恩
作者：倪谦
朝代：明

经帏启沃赖贤才，何忆虚名及草莱。仰荷圣恩天广大，愿倾末学报涓埃。
十六日与学士钱公亚卿章公会饮于崔都阃宅赋此以谢
作者：倪谦
朝代：明

龙蟠虎踞金陵邑，佳丽繁华称自昔。万户笙歌多宴集，况乃更遇烧灯夕。崔侯好客慕三益，绣幕高张展瑶席。邀我三人饮琼液，三人宦迹久离群。一朝会合交欢忻，我侯好武兼好文。明时仗剑期策勋，华灯照座凝火云。麝兰杳霭扬清芬，欲歌湛露过夜分。只今四海无兵戈，圣主在上玉烛和。年丰时泰黍稌多，弹丝吹竹宛转歌。回风舞袖纷婆娑，东君手持金叵罗，如此不乐将如何。
十六日文华殿进讲易象禹谟
作者：倪谦
朝代：明

绯紫锵锵集殿庭，君王负扆坐横经。儒臣讲说通天听，圣学光明似日星。
午日内赐扇并綵缕
作者：倪谦
朝代：明

五日垂绅侍晓朝，明时恩赉喜亲遭。彤庭新赐蓝笺扇，茧馆初分綵线绦。绮席瑛盘堆角黍，玉壶金盏出葡萄。醉归马上仙风软，犹觉天香袭锦袍。
南郊草堂为陈天锡赋
作者：倪谦
朝代：明

选胜南郊结草堂，幽清绝似午桥庄。林鸠唤雨山光暝，畦稻舒花水气长。携酒秋清观纳稼，杖藜春晚看条桑。粢盛献享修祠罢，合族筵开乐未央。
卧云重题居处谧卷
作者：倪谦
朝代：明

一枕悠悠卧翠微，白云满地掩柴扉。迎风疑化蒙庄蝶，汎月谁收玉女衣。有梦终同玄豹隐，无心遥接紫鸾飞。欲分半榻陪怡悦，莫道红尘未息机。
又题竹石
作者：倪谦
朝代：明

昔年视草上鳌峰，日照琅玕翠影重。一别凤池今十载，枝枝犹带露华浓。
双松图为陈叔谦赋
作者：倪谦
朝代：明

几年游宦红尘陌，处处垂杨荫华宅。东风吹春入绮园，名花旖旎饶颜色。东家锦幄笼牡丹，西家红药围雕阑。髯松偃蹇挺孤秀，诗人移植庭前看。陈生好事者，家有琴月楼。绕楼不种閒草木，从人貌得双苍虬。弹琴玩月有真趣，岁寒对此情夷犹。披图一见之，如向徂徕野。天风飒飒毛骨寒，恍讶奔涛座中泻。却嗟举世爱妍华，得似陈生怜丑䰩。抽毫为生赋，思与神俱清。何当登生楼，试鼓三尺冰。洗我平生尘土梦，刁萧听作松风声。
双桂轩为侯给事臣赋
作者：倪谦
朝代：明

君家轩前双桂株，何年移植来庭隅。深丛劲干互盘错，凌云欲碍西飞乌。秋高木落万山瘦，不与凡卉同凋枯。鲜飙轻逗翠云捲，漙露微渍丹霞敷。朝来海色在庭户，照眼宛似柔桑扶。又疑没水走象罔，同根绾出青珊瑚。借问此种尘世无，云曾步月飞双凫。霓裳笑舞绿阴下，珠宫贝阙开银铺。吴刚假斧竞斫取，灏气夜肃砭肌肤。素娥敛袂不暇惜，但剩一片冰轮孤。奇葩秾郁良可娱，归路夐绝非人途。共言持此献阊阖，扪参直上天阍呼。天颜一见喜曰都，腾芳挺秀无纤污。敕培艺圃近槐棘，作我梁栋知非诬。红光争射斗牛粲，逸气并吐虹蜺粗。仙标沐尽凤池雨，天香泻入龙涎炉。世人仰望起歆慕，似隔弱水瞻蓬壶。我闻此语吁嗟乎，冷然恍若馀醒苏。始知在人不在物，乃比连枝二丈夫。郤林燕山世已徂，百年佳声犹合符。大噱绝倒惊奚奴，大噱绝倒惊奚奴。
双节行
作者：倪谦
朝代：明

曾姬正青年，嫁作朱家妇。三岁丧移天，一女方在哺。辛苦奉姑嫜，育女已及笄。贰室得贤婿，丝萝幸有依。夫婿亦云亡，呱呱遗弱子。子母共居嫠，矢心如白水。子今长能孝，慰母与外姑。双节厚民彝，咄哉首鼠徒。
双鹤
作者：倪谦
朝代：明

绿树寒泉雪羽明，引吭时送九皋声。飘飘两腋迎风举，我欲乘之上太清。
同王侍御饮东郭草亭
作者：倪谦
朝代：明

杨卿亭子郭之东，此日能来笑偶同。绿酒旋移花底榼，玉珂遥驻柳边骢。雅怀喜遇王文度，末席叨陪太史公。醉后联镳归去晚，丽谯犹带夕阳红。
君子之骢
作者：倪谦
朝代：明

君子之骢，载骤载驰。驾言行迈，孰授之维。曷云能维，帝命是将。蹇蹇匪躬，矧敢怠遑。岂无他人，式举宪纲。不如君子，德音孔彰。文化久孚，善政亟布。海隅江左，讴歌载路。山有松柏，泽有兰苕。皇畿千里，济济誉髦。敬敷在宽，哲后明训。爰嗣铎响，有鍧其振。相彼小子，侯国之琛。因材长育，其成若林。时雨沃之，仁风薄之。眷言归只，天子乐之。
听秋为过庭章赋
作者：倪谦
朝代：明

大块气一噫，触物皆有声。胡为琅玕枝，遇之声更清。况当秋高时，商音属金行。万叶脱如剪，昂然挺孤贞。高人抱幽独，种之周四楹。时还洗尘耳，宴坐听琮铮。缓若朱丝弦，疾若衔枚兵。珊若佩环响，铿若宫县鸣。听之久不厌，神爽心和平。隐几得真趣，万虑何所萦。我欲夜相造，为踏凉月明。披襟挹天籁，双耳定须倾。
吴廷晖山水为陈秋官题
作者：倪谦
朝代：明

扶桑冉冉金乌飞，翠连万朵迎朝晖。琼云捲絮互吞吐，玉女峰头应晒衣。山深似是蓬莱岛，弱水无波自环绕。五粒松枝千岁桃，中有仙人拾瑶草。流泉百尺垂晴虹，高阁下瞰冯夷宫。幽亭隔渚对深院，赤阑远见危桥通。眼前佳景看不足，更爱渔舟两相逐。安得投閒弄水云，来侣鱼虾友麋鹿。
周秋官山水画为李员外题
作者：倪谦
朝代：明

江村杳霭路不分，野人作伴鹿与麇。五月六月雨三日，千山万山皆白云。平堤漫漫江水绿，翠树重重覆萝屋。苔封石径绝行踪，持镵何处寻黄独。模糊泼墨扫烟鬟，前代画手称房山。郎官意匠得其趣，岚光不散迷孱颜。多君生长山水窟，到处爱山常拄笏。宁知皓首出榆关，坐对燕然惟咄咄。天台雁荡浙水东，夜夜家山乡梦浓。有待拂衣归旧隐，与君林下会相逢。
和内阁李学士赏花诗
作者：倪谦
朝代：明

青宫出阁正年芳，礼蕝先当习太常。翰学八人期会合，宫花一夜巧铺妆。珍羞旋簇筵前绮，金印初封肘后黄。独乐争如能与众，共将高咏送清觞。玉署藏春发旧芳，细推花数象纲常。八枝相应攒新朵，三色齐开逞盛妆。嫩叶翻风梳鸭绿，香须倾日撚鹅黄。菲才何幸承清赏，到手宁辞潋滟觞。三种天葩各献芳，策名容可袭凡常。锦拖宫样袍初制，玉琢琼华带始妆。放蕊竞当炎夏赤，托根终近省闱黄。颜红更爱群仙侣，沾醉瑶池阿母觞。少年曾探杏园芳，今见名花忆往常。綵襭蒸霞浓有态，玉杯擎露淡无妆。华筵欢赏倾醽醁，佳句赓吟写硬黄。气运隆昌吾道泰，静观物理谩传觞。兆协文明夏始芳，昔贤何乃视为常。凤池培得千金种，鳌禁堆成百宝妆。近侍曾闻亚姚魏，品题今喜赖苏黄。调高春雪知难和，引兴还须釂巨觞。四朵围金昔吐芳，八花簇锦胜閒常。梅询谩说薰香袖，何晏徒劳傅粉妆。地切清华依日月，气钟灵异本玄黄。不须远论韩公事，千载能无慕此觞。太史挥毫纪异方，意同麟简不书常。数符元恺知呈瑞，会集夔龙为洗妆。内省花容真富贵，词林才气总骊黄。吟安独愧偏疏拙，举白堪浮绿蚁觞。省药元超百卉芳，几年寥落喜归常。士逢圣主垂情眷，花被天工着意妆。壶谱雅歌鸣鲁薛，诗盟高会及江黄。太平宰辅仙儒辈，自合公馀醉玉觞。艺苑英华久漱芳，连篇捧诵句超常。不资诗伯风骚体，争慰花神锦绣妆。玉液满斟恩露渥，紫微高应德星黄。时和已卜丰年象，后乐何妨各尽觞。胜日追陪与宴芳，会开真率具家常。畅怀内酒频斟酌，照眼仙姿任点妆。宝篆当筵焚吐白，玉瓶堆案拆封黄。明年此际期重盛，问讯花神酹一觞。
和内阁李学士赏花诗·其一
作者：倪谦
朝代：明

青宫出阁正年芳，礼蕝先当习太常。翰学八人期会合，宫花一夜巧铺妆。珍羞旋簇筵前绮，金印初封肘后黄。独乐争如能与众，共将高咏送清觞。
和内阁李学士赏花诗·其七
作者：倪谦
朝代：明

太史挥毫纪异方，意同麟简不书常。数符元恺知呈瑞，会集夔龙为洗妆。内省花容真富贵，词林才气总骊黄。吟安独愧偏疏拙，举白堪浮绿蚁觞。
和内阁李学士赏花诗·其三
作者：倪谦
朝代：明

三种天葩各献芳，策名容可袭凡常。锦拖宫样袍初制，玉琢琼华带始妆。放蕊竞当炎夏赤，托根终近省闱黄。颜红更爱群仙侣，沾醉瑶池阿母觞。
和内阁李学士赏花诗·其九
作者：倪谦
朝代：明

艺苑英华久漱芳，连篇捧诵句超常。不资诗伯风骚体，争慰花神锦绣妆。玉液满斟恩露渥，紫微高应德星黄。时和已卜丰年象，后乐何妨各尽觞。
和内阁李学士赏花诗·其二
作者：倪谦
朝代：明

玉署藏春发旧芳，细推花数象纲常。八枝相应攒新朵，三色齐开逞盛妆。嫩叶翻风梳鸭绿，香须倾日撚鹅黄。菲才何幸承清赏，到手宁辞潋滟觞。
和内阁李学士赏花诗·其五
作者：倪谦
朝代：明

兆协文明夏始芳，昔贤何乃视为常。凤池培得千金种，鳌禁堆成百宝妆。近侍曾闻亚姚魏，品题今喜赖苏黄。调高春雪知难和，引兴还须釂巨觞。
和内阁李学士赏花诗·其八
作者：倪谦
朝代：明

省药元超百卉芳，几年寥落喜归常。士逢圣主垂情眷，花被天工着意妆。壶谱雅歌鸣鲁薛，诗盟高会及江黄。太平宰辅仙儒辈，自合公馀醉玉觞。
和内阁李学士赏花诗·其六
作者：倪谦
朝代：明

四朵围金昔吐芳，八花簇锦胜閒常。梅询谩说薰香袖，何晏徒劳傅粉妆。地切清华依日月，气钟灵异本玄黄。不须远论韩公事，千载能无慕此觞。
和内阁李学士赏花诗·其十
作者：倪谦
朝代：明

胜日追陪与宴芳，会开真率具家常。畅怀内酒频斟酌，照眼仙姿任点妆。宝篆当筵焚吐白，玉瓶堆案拆封黄。明年此际期重盛，问讯花神酹一觞。
和内阁李学士赏花诗·其四
作者：倪谦
朝代：明

少年曾探杏园芳，今见名花忆往常。綵襭蒸霞浓有态，玉杯擎露淡无妆。华筵欢赏倾醽醁，佳句赓吟写硬黄。气运隆昌吾道泰，静观物理谩传觞。
和同年话旧韵
作者：倪谦
朝代：明

浮生嗟命蹇，宦海足风波。去国忧方切，还乡幸已多。新恩来紫禁，故道复黄河。君德知难报，华颠敢谓皤。禹门桃浪暖，奋鬣早随波。流水年华速，浮云世变多。播迁依塞月，湔涤挽天河。但惜成衰老，清霜入鬓皤。清风来绮席，尊酒绿生波。访旧情偏感，论心话较多。浩怀鱼纵壑，佳会鹊填河。信是同年友，萧萧发共皤。诸公抱奇节，砥柱障颓波。致主勋庸盛，匡时事业多。麒麟在灵囿，龙马出荥河。我独真驽劣，妨贤愧鬓皤。
和同年话旧韵·其一
作者：倪谦
朝代：明

浮生嗟命蹇，宦海足风波。去国忧方切，还乡幸已多。新恩来紫禁，故道复黄河。君德知难报，华颠敢谓皤。
和同年话旧韵·其三
作者：倪谦
朝代：明

清风来绮席，尊酒绿生波。访旧情偏感，论心话较多。浩怀鱼纵壑，佳会鹊填河。信是同年友，萧萧发共皤。
和同年话旧韵·其二
作者：倪谦
朝代：明

禹门桃浪暖，奋鬣早随波。流水年华速，浮云世变多。播迁依塞月，湔涤挽天河。但惜成衰老，清霜入鬓皤。
和同年话旧韵·其四
作者：倪谦
朝代：明

诸公抱奇节，砥柱障颓波。致主勋庸盛，匡时事业多。麒麟在灵囿，龙马出荥河。我独真驽劣，妨贤愧鬓皤。
和少保扬澹庵游九龙池诗韵
作者：倪谦
朝代：明

神物何年去复还，共留灵迹此池间。怒吞海气雷奔壑，净漱云根雪满山。时雨每添新涨阔，晴岚常映碧波閒。仰怀先帝登临日，怅望垂髯不可攀。
和少保杨澹庵内阁雪山诗韵
作者：倪谦
朝代：明

绝怜嘉瑞喜亲抔，顷刻参差势自缪。天姥淡横银抺额，麻姑全露玉搔头。六花令属玄冥布，一篑功由内相收。终润土膏流素液，南郊綵仗已鞭牛。
和王廷器检讨夕宴李挥使东轩诗三十首
作者：倪谦
朝代：明

宾主论文对酒卮，灯前传令影交驰。香云拂座元无定，华月窥檐似有私。李广雄韬予所慕，王维佳句世同推。明时幸接丹霄羽，致主黄虞敢共期。坐对云屏不启关，恍疑蓬岛在人间。锦衣华胄多君武，玉署清资羡客閒。取醉漫劳新酒劝，谐欢频用巧辞讪。秪应义重能延款，不放花骢步月还。繁丝豪竹弄新声，绛蜡光分绮席明。投辖已？厌此夕，飞觥何惜到残更。酒酣风月胸中满，诗就云烟纸上生。忆昔洪都高客赋，独誇王勃最先成。词源浩瀚泻三江，百斛龙文笔可扛。艺苑雄才君独步，吟坛勍敌我须降。银丝细斫吴中鲙，玉管新番塞外腔。昭代行看树勋业，隐居谁羡鹿门庞。远寺昏钟已罢撞，锦袍黑发映明釭。清歌声度黄金缕，法酒香浮白玉缸。笑语送阄人隔座，豪呼博塞月盈窗。良宵欢会惟三益，此乐人间信少双。为问潜阳几日归，谈玄浑讶泄天机。醉狂始觉醒来好，今是方知昨已非。莫向蓍龟占否泰，且从裘马共轻肥。深情能保如胶漆，青史陈雷继有辉。开轩待月费吟思，诗律曾推一字师。宴乐尽？今夕醉，功勋须及少年时。名驹未试谁能识，良贾深藏世寡知。但使酒肠宽似海，何妨连进紫金卮。奎壁方中北斗高，谪仙醉着锦宫袍。庭松月浸苍龙骨，槛竹风梳紫凤毛。杯送赪霞歌宛转，炉围红玉坐周遭。赏音可羡徐东海，一曲冰弦动誉髦。宝鼎龙涎散碧云，剑横秋水自随身。月华堕地明如昼，火气当筵煖似春。饮酒每歌鱼在藻，感时又遇雁来宾。醉中和得迎仙曲，凤琯吹将向玉宸。座上金莲彻夜开，故人相遇且衔杯。一庭霜月醒残醉，万里风云入壮怀。分阃伫看持节钺，调羹须是用盐梅。结邻若许通幽径，不惜移樽日笑陪。千金结客重交游，诗酒相忘不解愁。汗简细评科斗篆，仙关疑接凤麟洲。冯驩客里须弹铗，王粲吟边独倚楼。谁似此轩幽绝处，高歌取醉倒琼瓯。貂裘坐拥不知寒，月转琼筵捲幔看。羌笛且教停折柳，瑶琴谩听鼓猗兰。图形拟上麒麟阁，执法休论獬豸冠。豪客新诗三十首，锦笺书就墨华乾。将军能武复能文，书重羊欣白练裙。韬略已看推巨擘，旂常行见纪元勋。肯将节操炎凉改，剩有声华远近闻。况是东轩多胜赏，新题时与故交分。石屏积翠喜淩霜，遗戒谁曾效赞皇。九曲峰峦争起伏，四时松竹共青苍。开轩久玩情偏爽，把酒閒吟夜正长。醉后不禁喉吻渴，霜柑细嚼紫香囊。子乔飞舄下西清，来听古桐弦上声。玉椀香云传茗汁，金盘丹魄荐芝英。凤麟燄吐乌银屑，牛斗光腾宝剑精。却羡主人能饮客，酒行只用兕为觥。碧天孤月起东林，人在重门画阁深。吟赏每招诸友共，清幽不受一尘侵。琼卮烂醉垆头酒，彩笔亲题汉上襟。坐久但闻香贯脑，凉烟如穗袅檀沉。金猊添火爇香尘，酒入欢肠不醉人。奇石喜看三仞玉，早梅谁寄一枝春。紫檀铁拨繁声急，彤管云笺丽句新。散步虚庭霜月冷，清风袅袅动垂绅。封侯万里建旌旄，今见班超骨相高。小帐金杯淹翠袖，长檠绛蜡照绯袍。今宵痛饮宁辞醉，他日摅忠肯惮劳。会使燕然重勒石，功名端的冠时髦。琅玕玉立俯清渠，岁晚珊珊绕燕居。客到閒从林下饮，诗成多向节间书。九天风月瞻光霁，一气阴阳验惨舒。宾主交欢何所似，依依绿水汎红蕖。满注葡萄瓮里春，开轩剧饮见天真。菲才自愧登金马，壮节君看剖玉麟。灯下呼卢人影乱，庭前贯苇月华新。吟坛强和惊人句，梦入池塘觉有神。姓名早晚出金瓯，秉烛何妨入夜游。舞曲有腔频换谱，酒杯无算不论筹。閒中运甓思陶侃，醉里弹棋笑奕秋。逸豫每能存惕厉，行藏随处沐天休。宾主相看共眼青，喜联冠佩侍彤廷。多材俱羡成奇器，驰誉争誇正妙龄。凤斝深浮千日酝，鸾刀细簇五侯鲭。及时欢赏真明达，莫待霜华短鬓星。碧落惊寒雁影疏，东窗月上捲帘初。已成雾雨南山豹，须化风雷北海鱼。午夜偏能娱盏斝，三冬知不废琴书。明朝我试来相访，一榻清风醉梦馀。胸襟潇洒更疏通，燕喜应知有古风。一曲清歌番子夜，百壶春酒醉新丰。更收残漏霜初下，云度轻绡月淡笼。千载南楼传故事，庾公高兴与今同。斗室幽清自不群，日华常映海东云。麝煤入鼎浮香篆，蛇腹横琴散断纹。每喜三冬频会友，谁云一饭敢忘君。却怜月夜霜华泠，涷损琅玕瘦几分。碧海鸟沉莫景昏，东君娱客管弦諠。年丰已卜经三白，阳长方当会一元。鹤发喜瞻南极粲，丹心常仰北辰尊。貂裘绣褥围炉坐，谁道连床席未温。佩玉鸣驺总俊贤，诙谐探赜更钩玄。酒开腊蚁清歌送，菜簇冰丝玉指传。榾柮煖煨霞满座，阑干醉倚月当天。萝关一径殊幽僻，绝胜王维旧辋川。良宵踏月远相寻，翠壁疏篁助细吟。度曲不须敲象板，赏音惟许操瑶琴。佳人惯索缠头锦，公子閒抛买笑金。宋玉高堂曾有赋，丽辞传诵到如今。酒酣耳热脸生红，剧辩高谈四座空。繁弱笑弯何慷慨，豪曹独拊自英雄。清音袅袅频吹竹，爽气飘飘欲御风。醉倒秪应同枕藉，日华还待出篱东。夜永铜龙滴水迟，玉壶春酒送青丝。鸾笙细咽浑忘醉，鲈鲙分尝慰所思。虎卫将军偏爱士，词林仙客每留诗。何当一拜高堂上，寿母亲称百岁卮。
和王廷器检讨夕宴李挥使东轩诗三十首·其一
作者：倪谦
朝代：明

宾主论文对酒卮，灯前传令影交驰。香云拂座元无定，华月窥檐似有私。李广雄韬予所慕，王维佳句世同推。明时幸接丹霄羽，致主黄虞敢共期。
和王廷器检讨夕宴李挥使东轩诗三十首·其七
作者：倪谦
朝代：明

开轩待月费吟思，诗律曾推一字师。宴乐尽？今夕醉，功勋须及少年时。名驹未试谁能识，良贾深藏世寡知。但使酒肠宽似海，何妨连进紫金卮。
和王廷器检讨夕宴李挥使东轩诗三十首·其七
作者：倪谦
朝代：明
体裁：七言律诗

开轩待月费吟思，诗律曾推一字师。宴乐尽�今夕醉，功勋须及少年时。名驹未试谁能识，良贾深藏世寡知。但使酒肠宽似海，何妨连进紫金卮。
和王廷器检讨夕宴李挥使东轩诗三十首·其三
作者：倪谦
朝代：明

繁丝豪竹弄新声，绛蜡光分绮席明。投辖已？厌此夕，飞觥何惜到残更。酒酣风月胸中满，诗就云烟纸上生。忆昔洪都高客赋，独誇王勃最先成。
和王廷器检讨夕宴李挥使东轩诗三十首·其三
作者：倪谦
朝代：明
体裁：七言律诗

繁丝豪竹弄新声，绛蜡光分绮席明。投辖已�厌此夕，飞觥何惜到残更。酒酣风月胸中满，诗就云烟纸上生。忆昔洪都高客赋，独誇王勃最先成。
和王廷器检讨夕宴李挥使东轩诗三十首·其三十
作者：倪谦
朝代：明

夜永铜龙滴水迟，玉壶春酒送青丝。鸾笙细咽浑忘醉，鲈鲙分尝慰所思。虎卫将军偏爱士，词林仙客每留诗。何当一拜高堂上，寿母亲称百岁卮。
和王廷器检讨夕宴李挥使东轩诗三十首·其九
作者：倪谦
朝代：明

宝鼎龙涎散碧云，剑横秋水自随身。月华堕地明如昼，火气当筵煖似春。饮酒每歌鱼在藻，感时又遇雁来宾。醉中和得迎仙曲，凤琯吹将向玉宸。
和王廷器检讨夕宴李挥使东轩诗三十首·其二
作者：倪谦
朝代：明

坐对云屏不启关，恍疑蓬岛在人间。锦衣华胄多君武，玉署清资羡客閒。取醉漫劳新酒劝，谐欢频用巧辞讪。秪应义重能延款，不放花骢步月还。
和王廷器检讨夕宴李挥使东轩诗三十首·其二十
作者：倪谦
朝代：明

满注葡萄瓮里春，开轩剧饮见天真。菲才自愧登金马，壮节君看剖玉麟。灯下呼卢人影乱，庭前贯苇月华新。吟坛强和惊人句，梦入池塘觉有神。
和王廷器检讨夕宴李挥使东轩诗三十首·其二十一
作者：倪谦
朝代：明

姓名早晚出金瓯，秉烛何妨入夜游。舞曲有腔频换谱，酒杯无算不论筹。閒中运甓思陶侃，醉里弹棋笑奕秋。逸豫每能存惕厉，行藏随处沐天休。
和王廷器检讨夕宴李挥使东轩诗三十首·其二十七
作者：倪谦
朝代：明

佩玉鸣驺总俊贤，诙谐探赜更钩玄。酒开腊蚁清歌送，菜簇冰丝玉指传。榾柮煖煨霞满座，阑干醉倚月当天。萝关一径殊幽僻，绝胜王维旧辋川。
和王廷器检讨夕宴李挥使东轩诗三十首·其二十三
作者：倪谦
朝代：明

碧落惊寒雁影疏，东窗月上捲帘初。已成雾雨南山豹，须化风雷北海鱼。午夜偏能娱盏斝，三冬知不废琴书。明朝我试来相访，一榻清风醉梦馀。
和王廷器检讨夕宴李挥使东轩诗三十首·其二十九
作者：倪谦
朝代：明

酒酣耳热脸生红，剧辩高谈四座空。繁弱笑弯何慷慨，豪曹独拊自英雄。清音袅袅频吹竹，爽气飘飘欲御风。醉倒秪应同枕藉，日华还待出篱东。
和王廷器检讨夕宴李挥使东轩诗三十首·其二十二
作者：倪谦
朝代：明

宾主相看共眼青，喜联冠佩侍彤廷。多材俱羡成奇器，驰誉争誇正妙龄。凤斝深浮千日酝，鸾刀细簇五侯鲭。及时欢赏真明达，莫待霜华短鬓星。
和王廷器检讨夕宴李挥使东轩诗三十首·其二十五
作者：倪谦
朝代：明

斗室幽清自不群，日华常映海东云。麝煤入鼎浮香篆，蛇腹横琴散断纹。每喜三冬频会友，谁云一饭敢忘君。却怜月夜霜华泠，涷损琅玕瘦几分。
和王廷器检讨夕宴李挥使东轩诗三十首·其二十八
作者：倪谦
朝代：明

良宵踏月远相寻，翠壁疏篁助细吟。度曲不须敲象板，赏音惟许操瑶琴。佳人惯索缠头锦，公子閒抛买笑金。宋玉高堂曾有赋，丽辞传诵到如今。
和王廷器检讨夕宴李挥使东轩诗三十首·其二十六
作者：倪谦
朝代：明

碧海鸟沉莫景昏，东君娱客管弦諠。年丰已卜经三白，阳长方当会一元。鹤发喜瞻南极粲，丹心常仰北辰尊。貂裘绣褥围炉坐，谁道连床席未温。
和王廷器检讨夕宴李挥使东轩诗三十首·其二十四
作者：倪谦
朝代：明

胸襟潇洒更疏通，燕喜应知有古风。一曲清歌番子夜，百壶春酒醉新丰。更收残漏霜初下，云度轻绡月淡笼。千载南楼传故事，庾公高兴与今同。
和王廷器检讨夕宴李挥使东轩诗三十首·其五
作者：倪谦
朝代：明

远寺昏钟已罢撞，锦袍黑发映明釭。清歌声度黄金缕，法酒香浮白玉缸。笑语送阄人隔座，豪呼博塞月盈窗。良宵欢会惟三益，此乐人间信少双。
和王廷器检讨夕宴李挥使东轩诗三十首·其八
作者：倪谦
朝代：明

奎壁方中北斗高，谪仙醉着锦宫袍。庭松月浸苍龙骨，槛竹风梳紫凤毛。杯送赪霞歌宛转，炉围红玉坐周遭。赏音可羡徐东海，一曲冰弦动誉髦。
和王廷器检讨夕宴李挥使东轩诗三十首·其六
作者：倪谦
朝代：明

为问潜阳几日归，谈玄浑讶泄天机。醉狂始觉醒来好，今是方知昨已非。莫向蓍龟占否泰，且从裘马共轻肥。深情能保如胶漆，青史陈雷继有辉。
和王廷器检讨夕宴李挥使东轩诗三十首·其十
作者：倪谦
朝代：明

座上金莲彻夜开，故人相遇且衔杯。一庭霜月醒残醉，万里风云入壮怀。分阃伫看持节钺，调羹须是用盐梅。结邻若许通幽径，不惜移樽日笑陪。
和王廷器检讨夕宴李挥使东轩诗三十首·其十一
作者：倪谦
朝代：明

千金结客重交游，诗酒相忘不解愁。汗简细评科斗篆，仙关疑接凤麟洲。冯驩客里须弹铗，王粲吟边独倚楼。谁似此轩幽绝处，高歌取醉倒琼瓯。
和王廷器检讨夕宴李挥使东轩诗三十首·其十七
作者：倪谦
朝代：明

金猊添火爇香尘，酒入欢肠不醉人。奇石喜看三仞玉，早梅谁寄一枝春。紫檀铁拨繁声急，彤管云笺丽句新。散步虚庭霜月冷，清风袅袅动垂绅。
和王廷器检讨夕宴李挥使东轩诗三十首·其十三
作者：倪谦
朝代：明

将军能武复能文，书重羊欣白练裙。韬略已看推巨擘，旂常行见纪元勋。肯将节操炎凉改，剩有声华远近闻。况是东轩多胜赏，新题时与故交分。
和王廷器检讨夕宴李挥使东轩诗三十首·其十九
作者：倪谦
朝代：明

琅玕玉立俯清渠，岁晚珊珊绕燕居。客到閒从林下饮，诗成多向节间书。九天风月瞻光霁，一气阴阳验惨舒。宾主交欢何所似，依依绿水汎红蕖。
和王廷器检讨夕宴李挥使东轩诗三十首·其十二
作者：倪谦
朝代：明

貂裘坐拥不知寒，月转琼筵捲幔看。羌笛且教停折柳，瑶琴谩听鼓猗兰。图形拟上麒麟阁，执法休论獬豸冠。豪客新诗三十首，锦笺书就墨华乾。
和王廷器检讨夕宴李挥使东轩诗三十首·其十五
作者：倪谦
朝代：明

子乔飞舄下西清，来听古桐弦上声。玉椀香云传茗汁，金盘丹魄荐芝英。凤麟燄吐乌银屑，牛斗光腾宝剑精。却羡主人能饮客，酒行只用兕为觥。
和王廷器检讨夕宴李挥使东轩诗三十首·其十五
作者：倪谦
朝代：明
体裁：七言律诗

子乔飞舄下西清，来听古桐弦上声。玉碗香云传茗汁，金盘丹魄荐芝英。凤麟燄吐乌银屑，牛斗光腾宝剑精。却羡主人能饮客，酒行只用兕为觥。
和王廷器检讨夕宴李挥使东轩诗三十首·其十八
作者：倪谦
朝代：明

封侯万里建旌旄，今见班超骨相高。小帐金杯淹翠袖，长檠绛蜡照绯袍。今宵痛饮宁辞醉，他日摅忠肯惮劳。会使燕然重勒石，功名端的冠时髦。
和王廷器检讨夕宴李挥使东轩诗三十首·其十六
作者：倪谦
朝代：明

碧天孤月起东林，人在重门画阁深。吟赏每招诸友共，清幽不受一尘侵。琼卮烂醉垆头酒，彩笔亲题汉上襟。坐久但闻香贯脑，凉烟如穗袅檀沉。
和王廷器检讨夕宴李挥使东轩诗三十首·其十四
作者：倪谦
朝代：明

石屏积翠喜淩霜，遗戒谁曾效赞皇。九曲峰峦争起伏，四时松竹共青苍。开轩久玩情偏爽，把酒閒吟夜正长。醉后不禁喉吻渴，霜柑细嚼紫香囊。
和王廷器检讨夕宴李挥使东轩诗三十首·其四
作者：倪谦
朝代：明

词源浩瀚泻三江，百斛龙文笔可扛。艺苑雄才君独步，吟坛勍敌我须降。银丝细斫吴中鲙，玉管新番塞外腔。昭代行看树勋业，隐居谁羡鹿门庞。
和胡大宁悼亡诗韵
作者：倪谦
朝代：明

瓶沉簪折事希奇，造物年来颇见欺。白发几茎添短鬓，青灯一点照孤帏。梨花梦断春归早，桃叶歌残月上迟。昨夜有人弹别鹤，隔墙粘弄不知谁。
和胡鍊绣衣昭君词
作者：倪谦
朝代：明

昭阳常向梦中归，无羽何由得奋飞。愁压眉山慵对镜，病消肌玉不胜衣。伤心白草呈秋色，极目黄沙起夕霏。真使妾身能制敌，汉家良计孰云非。万里空看汉使归，羞随骄子效于飞。穹庐马湩初尝酒，寒碛貂裘为换衣。忧思酿成云黯淡，啼痕散作雨雰霏。琵琶苦调和羌管，举目堪怜事事非。旅雁年年去复归，此身陷敌若为飞。心情流水趋沧海，世事浮云变白衣。出塞哀笳声袅袅，当筵角旋舞霏霏。阳关北望伤神处，蔓草寒沙道路非。辽鹤犹能故国归，越禽亦解向南飞。坐看绝塞时弹铗，起视明河夜揽衣。无语暗伤情脉脉，长吁空结气霏霏。君王早辩图多伪，何至红颜委命非。鸟声愁听不如归，此地忻无杜宇飞。玉漏宁闻催晓箭，翠裘空念警宵衣。银釭兰烬嘘晴焰，石鼎茶烟飏煖霏。眼盻宫车劳望幸，回思往事总成非。
和胡鍊绣衣昭君词·其一
作者：倪谦
朝代：明

昭阳常向梦中归，无羽何由得奋飞。愁压眉山慵对镜，病消肌玉不胜衣。伤心白草呈秋色，极目黄沙起夕霏。真使妾身能制敌，汉家良计孰云非。
和胡鍊绣衣昭君词·其三
作者：倪谦
朝代：明

旅雁年年去复归，此身陷敌若为飞。心情流水趋沧海，世事浮云变白衣。出塞哀笳声袅袅，当筵角旋舞霏霏。阳关北望伤神处，蔓草寒沙道路非。
和胡鍊绣衣昭君词·其二
作者：倪谦
朝代：明

万里空看汉使归，羞随骄子效于飞。穹庐马湩初尝酒，寒碛貂裘为换衣。忧思酿成云黯淡，啼痕散作雨雰霏。琵琶苦调和羌管，举目堪怜事事非。
和胡鍊绣衣昭君词·其五
作者：倪谦
朝代：明

鸟声愁听不如归，此地忻无杜宇飞。玉漏宁闻催晓箭，翠裘空念警宵衣。银釭兰烬嘘晴焰，石鼎茶烟飏煖霏。眼盻宫车劳望幸，回思往事总成非。
和胡鍊绣衣昭君词·其四
作者：倪谦
朝代：明

辽鹤犹能故国归，越禽亦解向南飞。坐看绝塞时弹铗，起视明河夜揽衣。无语暗伤情脉脉，长吁空结气霏霏。君王早辩图多伪，何至红颜委命非。
和许太常彬宅赏芍药诗韵
作者：倪谦
朝代：明

零落残红逐砑光，君家庭院有馀芳。花凝晓露胭脂湿，叶逗薰风蜚翠香。低傍画阑争逞艳，远胜砥柱独回狂。只疑昨夜嘉宾散，遗却尚书紫荷囊。
和郁景章寄魏冢宰诗韵
作者：倪谦
朝代：明

世事于心了不关，杏花春雨堕红斑。著书觅句情偏乐，卖药修琴意自闲。林下白衣供酒至，山中黄耳寄书还。独怜扰扰尘劳者，费尽机谋在世间。
和韩都宪秋夜雨有感
作者：倪谦
朝代：明

欹枕无眠夜气深，绵绵积雨异商霖。空阶滴沥侵双耳，孤馆萧条搅寸心。短焰此时惟对烛，清声何处忽闻砧。离怀赖有诗能遣，坐拥寒衾谩自吟。
和韩都宪诗
作者：倪谦
朝代：明

身婴缧械出君门，远谪穷边泪暗吞。触祸只应当薄命，含污何以雪沈冤。未言息壤宜投杼，欲诉旻天惜戴盆。感荷力全垂死际，拊心恒愧莫酬恩。肯为权奸启倖门，祸机阴中只声吞。南冠独受羁囚苦，东海谁明孝妇冤。直道不容还似柳，小才见杀已如盆。丈人何幸怜枯鲋，呴沫时沾勺水恩。
和韩都宪诗·其一
作者：倪谦
朝代：明

身婴缧械出君门，远谪穷边泪暗吞。触祸只应当薄命，含污何以雪沈冤。未言息壤宜投杼，欲诉旻天惜戴盆。感荷力全垂死际，拊心恒愧莫酬恩。
和韩都宪诗·其二
作者：倪谦
朝代：明

肯为权奸启倖门，祸机阴中只声吞。南冠独受羁囚苦，东海谁明孝妇冤。直道不容还似柳，小才见杀已如盆。丈人何幸怜枯鲋，呴沫时沾勺水恩。
和韵送习侍读祠东岳
作者：倪谦
朝代：明

东行泰岱属祗祠，拟介蕃釐在此时。丹诏早从金阙下，青绫还向玉堂辞。岩岩鲁望千峰秀，荡荡周行四牡驰。脩祀灵坛看应祷，祥飙将雨到阶墀。
和高仲显送弟敬宰吉水
作者：倪谦
朝代：明

出宰花封羡季方，烦君远送到江乡。青山影落朝移舫，白雨声喧晚对床。满耳弦歌闻鲁邑，一襟风月付奚囊。归来莫放秋容老，有待登高把菊觞。
咏内阁雪山呈少保杨澹庵
作者：倪谦
朝代：明

玉署朝抟白凤群，琼山重叠望中分。补天想炼娲皇石，行雨疑笼楚岫云。雕琢岂劳经妙手，品题何幸及斯文。太平有象遗蝗灭，应有讴歌处处闻。几叠冰崖拥禁墀，玉堂吟对喜相宜。银屏恍自云中敞，瑶岛应从海上移。爽气晴连鳷鹊观，涷痕融注凤皇池。鼎调深仗阿衡力，宁惜嵯峨暂效奇。
咏内阁雪山呈少保杨澹庵·其一
作者：倪谦
朝代：明

玉署朝抟白凤群，琼山重叠望中分。补天想炼娲皇石，行雨疑笼楚岫云。雕琢岂劳经妙手，品题何幸及斯文。太平有象遗蝗灭，应有讴歌处处闻。
咏内阁雪山呈少保杨澹庵·其二
作者：倪谦
朝代：明

几叠冰崖拥禁墀，玉堂吟对喜相宜。银屏恍自云中敞，瑶岛应从海上移。爽气晴连鳷鹊观，涷痕融注凤皇池。鼎调深仗阿衡力，宁惜嵯峨暂效奇。
咏宝剑赠董侍御
作者：倪谦
朝代：明

身佩吴钩百鍊钢，芙蓉出匣耀寒芒。断蛟直欲趋东海，斩马何劳借上方。怒斥奸邪惊落胆，气淩豪侠凛飞霜。平生致主凭三尺，星斗遥看夜有光。
哭同年施修撰宗铭
作者：倪谦
朝代：明

多士同传玉陛胪，可怜先听独先殂。空留姓字题宸翰，无复丝纶翼圣谟。渺渺白云乡国远，冥冥长夜旅魂孤。老天速夺知何意，泪洒西风只痛呼。
商山四皓图
作者：倪谦
朝代：明

商山郁嵯峨，中有三秀芝。四皓此避秦，采撷充其饥。清泉白石境幽旷，长日消尽松阴棋。嬴网高张正流毒，冥鸿矫翼安能羁。一朝轵道口衔璧，万方耿耿炎精赤。据床嫚骂溺儒冠，岩穴深藏甘敛迹。谁知衽席间，以爱迷至公。国本将遂移，母后计亦穷。伟哉留侯建奇策，礼币直走商山中。翩翩乃偕来，愿为太子死。赤帝见之惊，公胡至于此。把酒相看意惨悽，黄鹄歌残泪如水。一出重九鼎，汉业安如山。拂衣不受万钟禄，为乐孰似商山间。高风杳邈仰图画，名与兹山同不刊。
喜迁莺·词赠南京太常少卿莆田陈公赴户部侍郎之召时李立之少卿尚留南寺
作者：倪谦
朝代：明

帝城清晓。见彩凤衔来，九重丹诏。宠溢弓旌，光生轮帛，云有圣恩宣召。伟器惜居閒散，雅望合登枢要。典三礼，有一夔自足，何须双妙。争道旧曾向。粉署蜚英，久矣推清操。政贰民曹，班联常伯，看展经邦才调。趣驾曹参乍别，前席贾生初到。敷奏处，听薰弦阜物，世跻熙皞。
喜鹊
作者：倪谦
朝代：明

辞却星桥路已赊，飞鸣犹占海门槎。不知来报缘何喜，昨夜银缸也著花。
国子吴检讨先茔四景之二 其一 枫桥月落
作者：倪谦
朝代：明

吴江枫落水通桥，斜月将沉斗转杓。两岸秋声随籁发，半篷寒影带波摇。渔舟乍起吹残火，估舶争开趁早潮。几度吟诗忆张继，钟鸣山寺夜迢迢。
国子吴检讨先茔四景之二 其二 寒寺鲸音
作者：倪谦
朝代：明

招提遥隔阖闾城，夜半蒲牢吼地鸣。度岭微分山市晓，穿林偏带野泉清。高低夐彻三千界，次第频连百八声。独有思亲情倍感，乌啼月落梦魂惊。
国子吴检讨先茔四景之二·枫桥月落
作者：倪谦
朝代：明

吴江枫落水通桥，斜月将沉斗转杓。两岸秋声随籁发，半篷寒影带波摇。渔舟乍起吹残火，估舶争开趁早潮。几度吟诗忆张继，钟鸣山寺夜迢迢。招提遥隔阖闾城，夜半蒲牢吼地鸣。度岭微分山市晓，穿林偏带野泉清。高低夐彻三千界，次第频连百八声。独有思亲情倍感，乌啼月落梦魂惊。
墨梅和苗学士韵王牧之笔为谢景明题
作者：倪谦
朝代：明

姑射仙人去不还，临风玉雪想容颜。王乔袖有长生术，唤醒冰魂楮墨间。海月初高瘦影斜，淩寒璀璨吐冰花。一枝悬向高堂上，玉树从来属谢家。
墨梅和苗学士韵王牧之笔为谢景明题·其一
作者：倪谦
朝代：明

姑射仙人去不还，临风玉雪想容颜。王乔袖有长生术，唤醒冰魂楮墨间。
墨梅和苗学士韵王牧之笔为谢景明题·其二
作者：倪谦
朝代：明

海月初高瘦影斜，淩寒璀璨吐冰花。一枝悬向高堂上，玉树从来属谢家。
墨竹推篷图
作者：倪谦
朝代：明

倚风争舞翠云翘，半启篷窗酒晕消。薄暮欲投湘浦宿，隔江谁弄紫鸾箫。
夏仲出郭归迟暮投山寺而宿与无垢净上人坐话漫兴赋此
作者：倪谦
朝代：明

僧房宴宿境幽偏，野衲岩栖不计年。木食草衣脩净业，薰炉经卷伴枯禅。云生坐石诸缘断，月印寒潭一性圆。晓起扬鞭入城去，南山回首羃岚烟。
夏太常半壑秋声竹
作者：倪谦
朝代：明

太常夏卿凤池客，曾向鳌峰挥翰墨。兴来爱写青琅玕，顷刻毫端生秀色。眼中此幅尤绝奇，籊籊总抱冰霜姿。大竿凌云势直上，小竿枝弱形斜欹。大竿小竿如玉削，飘萧叶叶金刀错。西风昨夜入中林，恍觉秋声满岩壑。疑君鼓棹游湘川，两岸修篁摇翠烟。苍梧望断滴风雨，笔底闲将幽思传。又疑推篷向淇澳，漪漪满地瞻新箓。醉将筠管扫烟梢，似惜佳人在空谷。当年湖州妙入神，意趣所到皆通真。免起鹘落有遗法，异世接武卿其人。念我平生性孤洁，重此清风与高节。展图一见爽心神，凉袭衣襟洒苍雪。挂君高堂绝点埃，紫箫好备伶伦裁。月明试弄参差琯，应引和鸣栖凤来。
夏日游宣府李挥使北园席上步于景瞻韵二首时天顺庚辰六月也
作者：倪谦
朝代：明

野花园草竞芬芳，坐爱南薰透葛凉。饮量任开千日酝，醉魂犹到五云乡。原思自信贫非病，杜甫谁知老更狂。倒着接䍦浑不省，路人争说自高阳。绮席风生酒气芳，清酣何必按伊凉。得朋自喜皆同志，为客宁愁在异乡。归思空怀弘景逸，行歌堪叹接舆狂。举头瞻望长安近，一片丹心独向阳。
夏日游宣府李挥使北园席上步于景瞻韵二首时天顺庚辰六月也·其一
作者：倪谦
朝代：明

野花园草竞芬芳，坐爱南薰透葛凉。饮量任开千日酝，醉魂犹到五云乡。原思自信贫非病，杜甫谁知老更狂。倒着接䍦浑不省，路人争说自高阳。
夏日游宣府李挥使北园席上步于景瞻韵二首时天顺庚辰六月也·其二
作者：倪谦
朝代：明

绮席风生酒气芳，清酣何必按伊凉。得朋自喜皆同志，为客宁愁在异乡。归思空怀弘景逸，行歌堪叹接舆狂。举头瞻望长安近，一片丹心独向阳。
夏景诗意画为于景瞻题
作者：倪谦
朝代：明

柳花飞尽春归后，翠屋重重嘉树茂。日长庭院梅雨过，满地浓阴间白昼。参差池馆倚碧空，台榭半临湖水中。曲栏飞栋落晴影，分明倒浸冯夷宫。谁言绿暗红芳歇，一架蔷薇染猩血。棕榈叶战起薰风，万斛沉檀座中爇。珠帘挂在珊瑚钩，暑气不侵楼上头。嫩凉细细透白苧，天吴供与人间秋。冲烟白鸟飞频到，跃渚鲜鳞俯堪钓。抱琴逸士许登临，倚槛幽人从笑傲。荆关妙手真绝奇，毫端写出无声诗。清涟杰构照双眼，佳境似倩夸娥移。深深门径红尘隔，此地宁容车马客。剡水閒居贺监家，辋川别墅王维宅。君辞旧隐西河滨，几载看家凭四邻。只今归去手亲理，圣恩已许为閒人。踏花旋扫湖边路，雾阁云窗总如故。啸歌声落云水乡，水伯山灵亦惊顾。蹇予自斥青琐班，与君住对燕然山。枯鱼纵壑马脱絷，放舟同向江南还。何时访君帆独挂，来赏湖山避炎夏。置身俱在图画间，奚用重看古人画。
大藤贼谣
作者：倪谦
朝代：明

天地有沴气，钟此大藤贼。峡深路复险，凭恃为窟宅。禀性若豺虎，吞噬乃其德。官军不能制，时出寇城邑。成化改元乙酉春，贼入平南烧县门。人财驱劫如豕奔，群聚鹿儿山下存。嗟哉儒宫陈广文，传经讲习师道尊。一家妻女十数口，同时被掳罹妖氛。厚邀金帛赎性命，杀人为戏轻鸡豚。陈君有妻王，义不受贼辱。诉贼释夫养父母，语夫携金将女赎。一身自分不苟活，夫女得归甘暝月。贼入峡，纷起营，迫王去，坚不行。贼怒杀之，妾亦殒生。二妇并贞烈，照映冰壶清，千秋万春扬令名。安得上帝遣六丁，下铲叠嶂如砥平。贼失所恃无欺淩，夫妇相保民永宁。
好事近·题踏雪图
作者：倪谦
朝代：明

江路晓风清，满地乱堆琼屑。谩策蹇驴閒步，采梅梢香雪。小桥流水不知寒，春意已潜泄。望隔岸何处，有珠宫瑶阙。
姜羽士涵碧轩
作者：倪谦
朝代：明

天上五城十二楼，此楼直接凤麟洲。翠华当户山如马，碧影涵窗水似油。鹤氅乘风宁受暑，鸾笙吹月最宜秋。飞仙弭节神清爽，安得相随玩白鸥。
孤凰吟
作者：倪谦
朝代：明

凤皇巢丹穴，双飞复双栖。生雏甫三岁，凤去竟不归。孤凰失偶鸣声悲，欲随凤死念雏饥。况凤遗老母，风雨巢倾危。葺巢养哺母与雏，誓言不逐他凤飞。母健喜有托，雏成毛羽奇。海水可竭山可移，孤凰之志终不亏。百鸟慕节孝，上达天帝知。天帝旌其巢，千古万古声名垂。
学士杯歌
作者：倪谦
朝代：明

精金百鍊方在镕，煖光烁烁飞晴虹。一泓倾泻紫液冻，炉锤妙手资良工。员不从规方不矩，形若佩环深几许。曲生欢伯每相投，却付尊罍为伴侣。冬曹陈君真好奇，制此绝胜金屈卮。我来擎出便斟酌，云是新成曾未持。谓余玉堂仙，素有江湖量。锦袍湿淋漓，曾醉宫壶酿。此人正与此杯宜，满劝频斟不容让。乃锡以嘉号，名曰学士杯。杯惜以予辱。予亦因杯颓。何如唤起谪仙李，一饮一石襟怀开。今君棹酒船，归向三江口。高阳有旧徒，总是文章友。举杯吸尽瓮中春，吐出新诗千百首。
宣圣五十五代孙孔克愚挽诗
作者：倪谦
朝代：明

阙里移家住海乡，系分沂泗远流芳。壁中旧简存蝌蚪，墙际边宫识凤凰。放鹤亭空湖雪冷，采芝歌断野云荒。百年一枕钱塘梦，瀰瀰寒潮送夕阳。
宴仁和聂广文东轩次刘邦彦韵
作者：倪谦
朝代：明

东轩曲宴荐南嘉，最喜斯文会一家。青佩执经时问字，苍头隔竹午敲茶。床边酒熟开银瓮，窗下香清绕碧纱。醉后高歌双耳热，月钩从上紫薇花。
家庆堂为吴宗政赋四首
作者：倪谦
朝代：明

广堂播光风，疏帘散香雾。中有孝亲人，承欢在阶阼。升阶拜家庆，载笑亲心乐。莱衣戏舞馀，大斗时复酌。酌酒介期颐，丝竹亦骈列。但愿瓮中春，消尽头上雪。雪消寿自延，善积庆由天。试看浮世上，谁得似渠贤。
家庆堂为吴宗政赋四首·其一
作者：倪谦
朝代：明

广堂播光风，疏帘散香雾。中有孝亲人，承欢在阶阼。
家庆堂为吴宗政赋四首·其三
作者：倪谦
朝代：明

酌酒介期颐，丝竹亦骈列。但愿瓮中春，消尽头上雪。
家庆堂为吴宗政赋四首·其二
作者：倪谦
朝代：明

升阶拜家庆，载笑亲心乐。莱衣戏舞馀，大斗时复酌。
家庆堂为吴宗政赋四首·其四
作者：倪谦
朝代：明

雪消寿自延，善积庆由天。试看浮世上，谁得似渠贤。
寄上海李仲潚知县
作者：倪谦
朝代：明

上海有贤令，九江文献家。长材刀中窾，清誉玉无瑕。吏静常封印，民安早放衙。讴声闻百里，传诵到金华。
寄仁和聂司训
作者：倪谦
朝代：明
体裁：七言绝句

缟带随车去莫攀，诗名重见动江关。画舡醉倚芙蓉露，吟到西湖第几山。
寄仁和聂司训
作者：倪谦
朝代：明

缟带随车去莫攀，诗名重见动江关。画船醉倚芙蓉露，吟到西湖第几山。
寄卢廷佐
作者：倪谦
朝代：明

石头城下一分襟，路入金台别恨深。乡梦空怜终夜到，寿觞还意去年斟。已从元服加三祝，好向明窗惜寸阴。自是临岐情最密，故将束带表同心。
寄珍上人兼柬聪公
作者：倪谦
朝代：明

南国违支遁，于今已十秋。绀园成久住，白业自精修。思演林间梵，待归江上舟。遥知聪侍者，清意满高楼。
寄甥徐州卫苏宽挥使
作者：倪谦
朝代：明

一别贤甥岁易徂，每思把酒看昆吾。十年道路秋云满，千里音书旅雁孤。牙帐风清知校武，柳营月白想投壶。对床夜听萧萧雨，有约重来觅二苏。
寄赵永祥杨景通
作者：倪谦
朝代：明

退朝两袖带天香，时复凝思入故乡。白屋近来曾到否，素轩修竹长应长。
寄邹廷璋
作者：倪谦
朝代：明

几年书剑客京廛，扫尽溪山水共烟。今日南湖应改色，翠篷添只醉渔船。掉头不顾拂尘衣，骇鹿惊猿去似飞。我在京华仍旧好，每看残墨思依依。
寄邹廷璋·其一
作者：倪谦
朝代：明
体裁：七言绝句

几年书剑客京廛，扫尽溪山水共烟。今日南湖应改色，翠篷添只醉渔舡。
寄邹廷璋·其一
作者：倪谦
朝代：明

几年书剑客京廛，扫尽溪山水共烟。今日南湖应改色，翠篷添只醉渔船。
寄邹廷璋·其二
作者：倪谦
朝代：明

掉头不顾拂尘衣，骇鹿惊猿去似飞。我在京华仍旧好，每看残墨思依依。
寄金陵诸旧游
作者：倪谦
朝代：明

书剑天涯惜解携，偶从霄汉蹑云梯。文章幸渎宸眸览，名姓亲劳御手题。天近玉堂人语静，晓趋金阙佩声齐。旧游多在长安外，几上高台望眼迷。
寓宿大胜寺诗次韵
作者：倪谦
朝代：明

清晓联镳驻宝林，禅房花雨坐来深。上卿酌酒陪高论，老衲焚香话夙心。供食频分香积饭，闻经时渡海潮音。不因修祀承朝命，此地何由共盍簪。
寿少保杨澹庵
作者：倪谦
朝代：明

南极呈祥瑞气飘，莺花二月庆良朝。晓瞻台座星偏粲，春入沙堤雪已消。彭祖寿龄方七帙，阿衡事业重三朝。化成喜际明离盛，金鼎盐梅正倚调。
寿徐溥编修父六十号荆南渔隐
作者：倪谦
朝代：明

荆溪之南有渔叟，手理钓丝今几霜。秋风拥蓑芦叶老，春雨放棹桃花香。六旬华发介繁祉，七月绮筵生嫩凉。玉署贤郎致遥祝，寿辞为寄水云乡。
寿萱堂为陈用文赋
作者：倪谦
朝代：明

花前舞袖膝前歌，酌酒看花笑语和。但愿忧忘春不老，花开常近北堂多。
寿醉耕老人
作者：倪谦
朝代：明

老向青山友鹿群，养高林壑不求闻。一壶常醉床头酒，数亩閒耕陇上云。碧汉寿星晴晃曜，玉炉香篆暖氛氤。郎君綵服承欢好，为问秋光到几分。
小景为冯副使赋
作者：倪谦
朝代：明

春山春水足追游，满目韶华兴未休。说与苍头多载酒，景逢佳处即停舟。
小景画
作者：倪谦
朝代：明

雨后来登水上亭，残红柔绿满前汀。道人不是怜春色，为爱芙蓉万朵青。
小重山·题斑竹白扇
作者：倪谦
朝代：明

十二江妃白练裳。微风吹不散、郯藤香。斑斑清泪洒英皇。离魂断、金佩冷潇湘。暑气正探汤。堪怜一握入、手相将。翩翩凤羽近人翔。全凭仗、付与透襟凉。
山水小景
作者：倪谦
朝代：明

苍苍云外山，磊磊涧中石。古道无人过，长桥浸寒碧。
山水画
作者：倪谦
朝代：明

披图尘眼一时醒，岩磴浑疑旧日经。深树雨馀云满壑，危桥波涨草连汀。山屏晚称支颐对，瀑布晴宜洗耳听。林下岂无高士隐，欲携藜杖叩柴扃。
山水画
作者：倪谦
朝代：明

碧山在水江无波，小舟一叶如飞梭。山光压舟载不起，满目排空横翠蛾。中林可是扬雄宅，路指岩阿放舟入。问字须教酒剩携，谁识先生玄尚白。苔封藓蚀一径微，绿萝古树环荆扉。阴岚漠漠每入户，空翠濛濛常湿衣。夜来一雨经林薮，添得江声满前浦。开门万壑总浮云，吞却山根犹未吐。幽邻雅好能无同，一簇人家居瀼东。危桥策杖从小童，来往惟应桑苧翁。嗟哉卧龙耽隐约，何似为霖遍寥廓。君不见伊尹当年耕有莘，三聘幡然起丘壑。
山水画
作者：倪谦
朝代：明

苍山叠秋旻，岩壑郁萧爽。虚亭阒无人，古道绝来鞅。云迷远近村，树隔东西瀼。安得濯尘襟，中林恣幽赏。
山水画为李考功题
作者：倪谦
朝代：明

倚天壁立青芙蓉，蜿蜒起伏如游龙。夜来惊雷挟飞雨，化作白云千万重。白云如波起平地，楼台不辨金银气。但见苍苍玉女峰，离立分明露群髻。山深寂历天欲秋，重重绿树临溪流。无人复歌小山隐，惟有桂树枝相樛。披图似是房山笔，元气淋漓墨华湿。并刀剪取沧溟波，方丈蓬壶归咫尺。天官李卿家上饶，早谢旧隐登清朝。看山莫忆钓游处，且作夔龙匡舜尧。
山水画为祝给事题
作者：倪谦
朝代：明

连峰起伏如蟠龙，幽壑下浸冯夷宫。溪深水远足鱼鳖，时有孤舟垂钓翁。人家几簇依林薄，共食溪鲜有真乐。黄鸟啼残碧树枝，白云锁断青山脚。篯铿之孙写作图，笔法不让方方壶。当时清隐宛在目，万朵芙蓉浮太湖。我亦有居环水竹，西风吹老千竿玉。披图日夜忆江南，梦绕溪头旧茅屋。
山行画
作者：倪谦
朝代：明

喧烦厌尘事，思此丘壑清。二老有夙期，杖屦山中行。穿云入翠微，渐觉路不平。深林不受暑，夹道如相迎。长风万里来，振作涛籁鸣。新凉洒襟袂，满耳俱秋声。况携三尺桐，可以宣幽情。横膝发孤响，古调馀咸英。岂无考槃叟，岩栖此逃名。相过叙情话，浊酒时与倾。兴味自相赏，共结泉石盟。
巫山图
作者：倪谦
朝代：明

壁立巫山奠蜀中，綵毫幻出万芙蓉。岚光映日三千仞，黛色参天十二峰。峭拔连屏秋竞爽，参差群髻晚偏浓。不知神女今何在，空说阳台梦里逢。
希颜子林琚廷振挽诗
作者：倪谦
朝代：明

不折非为夭，君名久益新。学徒希四勿，年仅越三旬。南斗销丰剑，西郊踣鲁麟。斯文天已丧，宁不为沾巾。志希颜氏子，天不假之年。徒抱为邦器，曾无买椁钱。卿云嗟易散，白璧恨难全。庆遗贤孙子，儒风百代传。
希颜子林琚廷振挽诗·其一
作者：倪谦
朝代：明

不折非为夭，君名久益新。学徒希四勿，年仅越三旬。南斗销丰剑，西郊踣鲁麟。斯文天已丧，宁不为沾巾。
希颜子林琚廷振挽诗·其二
作者：倪谦
朝代：明

志希颜氏子，天不假之年。徒抱为邦器，曾无买椁钱。卿云嗟易散，白璧恨难全。庆遗贤孙子，儒风百代传。
应制宁戚扣角图歌
作者：倪谦
朝代：明

齐桓有国东海头，贤声藉藉闻诸侯。会盟歃血霸中土，能以大义尊宗周。当时左右赖良弼，弓旌不惜频招求。君门万里孰能达，犹有隐沦甘饭牛。宁生驱车卧牛下，夜叩牛角商声讴。南山白石发高兴，坐叹尧舜逢无由。短衣至骭老贫贱，壮志功名行且休。公闻歌声加敬礼，知乃异士非常流。一朝振拔置相位，宵旰与之图治谋。功光赐履保民社，麟笔曾经宣圣修。攘夷匡世岂不美，惜假仁义无弘猷。何如圣主建皇极，钓渭耕莘俱见收。群贤致主迈三五，宁有耆畯居林陬。赓歌响荅在庭陛，永固皇图千万秋。
张廷端画楚水推篷墨竹为郑簿贤题
作者：倪谦
朝代：明

长竿半入空，短竿如卧龙。张氏之子笔意工，题作楚水推烟篷。篷窗所见仅如许，外此目力焉能穷。想当倚棹湘江渚，密叶翛翛翠含雨，中有钩辀鹧鸪语。隔岸何人吹紫箫，彩凤迎风欲飞举。郑虔之清如此君，岁寒高节夐出群。并刀入手为持赠，截取湘皋半亩云。
徐进士父挽诗
作者：倪谦
朝代：明

思亲有堂橘有轩，苔封石径无尘諠。持竿随处坐临水，抱瓮或时行灌园。服鸟三冬止萝屋，凤雏五色翔薇垣。远道奔哀泪如雨，莫向月明重听猿。
徵聘图
作者：倪谦
朝代：明

避世非吾愿，恬居乃士操。从知丘壑陋，孰与庙堂高。天上来纁币，林间集雁羔。祗应谢田里，接武向夔皋。
怡亲堂四时诗为临川程潜麟赋
作者：倪谦
朝代：明

深深帘幕护香云，脸晕丹霞酒半醺。试学儿啼供燕喜，春风笑语隔花闻。白纻新裁换越罗，仙郎能舞又能歌。晚来侍寝频挥扇，但觉凉生枕簟多。堂上筵开晚未收，霜柑初破洞庭秋。婉容膝下承颜色，不借萱花为解忧。冰下寒鱼入馔鲜，红炉画阁火频然。灵椿不改青青操，自是春秋过八千。
怡亲堂四时诗为临川程潜麟赋·其一
作者：倪谦
朝代：明

深深帘幕护香云，脸晕丹霞酒半醺。试学儿啼供燕喜，春风笑语隔花闻。
怡亲堂四时诗为临川程潜麟赋·其三
作者：倪谦
朝代：明

堂上筵开晚未收，霜柑初破洞庭秋。婉容膝下承颜色，不借萱花为解忧。
怡亲堂四时诗为临川程潜麟赋·其二
作者：倪谦
朝代：明

白纻新裁换越罗，仙郎能舞又能歌。晚来侍寝频挥扇，但觉凉生枕簟多。
怡亲堂四时诗为临川程潜麟赋·其四
作者：倪谦
朝代：明

冰下寒鱼入馔鲜，红炉画阁火频然。灵椿不改青青操，自是春秋过八千。
悲哉双凤皇吟
作者：倪谦
朝代：明

悲哉双凤皇，双栖复双翔。雄鸣雌应之，雍雍向梧冈。览德一出为世祥，翼覆百鸟无羸尪。岂知群枭夜突出，肆侮驱逐离故藏。山深丑类多，搏啄毛羽伤。何异鲁郊麟，顿踣遭锄商。双凤皇，良可悲。雌雄相让不忍离，雌为雄死雄亦随。眼中见义不见害，肯图苟免亏天彝。双凤皇，悲罔极，洒泪向天天亦泣。凤幸有孤雏，文采备五色。恨不磔枭罔，其奈弱无力。含痛负凤归，瘗之鹤塘侧。雏兮仪舜韶，远向天池集。帝怜凤义恤雏孝，会有天恩下褒钖。双凤皇，悲罔极。
悲哉双凤皇吟
作者：倪谦
朝代：明
体裁：古风

悲哉双凤皇，双栖复双翔。雄鸣雌应之，雍雍向梧冈。览德一出为世祥，翼覆百鸟无羸尪。岂知群枭夜突出，肆侮驱逐离故藏。山深丑类多，搏啄毛羽伤。何异鲁郊麟，顿踣遭锄商。双凤皇，良可悲。雌雄相让不忍离，雌为雄死雄亦随。眼中见义不见害，肯图苟免亏天彝。双凤皇，悲罔极，洒泪向天天亦泣。凤幸有孤雏，文采备五色。恨不磔枭罔，其奈弱无力。含痛负凤归，瘗之鹤塘侧。雏兮仪舜韶，远向天池集。帝怜凤义恤雏孝，会有天恩下褒锡。双凤皇，悲罔极。
慈乌
作者：倪谦
朝代：明

慈乌在林，爰返其哺。哀哀母氏，弃我弗顾。慈乌在林，载飞载集。哀哀母氏，弃我弗恤。人孰无父，我独早孤。人孰无母，我独告殂。昊天悠悠，降此大咎。忧心憧憧，疢如疾首。朝跻于堂，泪交我颐。夕降于堂，泪渍我衣。我绩我蚕，我书我诗。惟母之训，云何弗思。兰山苍苍，鄞水汤汤。心之思矣，曷惟有忘。兰山岌岌，鄞水湜湜。心之思矣，曷其有极。
扈从谒陵十咏 其一 驾出都城
作者：倪谦
朝代：明

銮舆晓发带春曦，韎韐桓桓起六师。御路尘清森虎韔，神皋风暖掣龙旗。寝园祗荐存周典，原庙修祠陋汉仪。济济公卿扈仙跸，不才何幸亦追随。
扈从谒陵十咏 其七 银山从猎
作者：倪谦
朝代：明

日上千峰紫雾消，银山蒐猎按銮镳。露香芳树攒红锦，风淡长杨亸翠条。迥野鸣鞘围万马，层空飞箭落双雕。从官谁道相如吃，赋就淩云气独飘。
扈从谒陵十咏 其三 御营启行
作者：倪谦
朝代：明

御营五夜发沙头，满路金莲散不收。天外长风驱铁骑，海东初日耀戈矛。花香远逐龙涎喷，草色低承凤辇游。圣德神功弥宇宙，万年玉刻护松楸。
扈从谒陵十咏 其九 辇道回銮
作者：倪谦
朝代：明

三陵辞罢启高牙，振振还宫辇路赊。上将方移行殿垒，前茆已驻曲河沙。九天日驭临黄道，万乘霓旌拥翠华。时喜昌平贤父老，争持牛酒进官家。
扈从谒陵十咏 其二 沙河驻跸
作者：倪谦
朝代：明

晓驻旌旗遍野红，貔貅百里卫行宫。山连北极三千刃，身在中坚十二重。散骑徐牵金络马，将军齐带宝雕弓。八珍已进天厨膳，甲帐弹棋啜紫茸。
扈从谒陵十咏 其五 恭陪大祀
作者：倪谦
朝代：明

人间节序属清明，天上时思轸圣情。法从班连庭陛肃，粢盛香拂几筵清。礼严陟降终三献，孝格幽明在一诚。此日微诚陪祀享，只歌潜颂答升平。
扈从谒陵十咏 其八 龙池锡宴
作者：倪谦
朝代：明
体裁：七言律诗

水殿筵开对碧峰，大官颁赐拆黄封。方壶缥缈环三岛，灵瀑铿锵喷九龙。在镐昔闻同岂乐，奔流今见总朝宗。幸逢上巳当修禊，分得恩波似酒浓。
扈从谒陵十咏 其八 龙池锡宴
作者：倪谦
朝代：明

水殿筵开对碧峰，大官颁赐拆黄封。方壶缥缈环三岛，灵瀑铿锵喷九龙。在镐昔闻同岂乐，奔流今见总朝宗。幸逢上巳当修褉，分得恩波似酒浓。
扈从谒陵十咏 其六 侍阅军容
作者：倪谦
朝代：明

圣皇阅武禁门西，翠葆葳蕤簇仗齐。云拥旗幡辉日月，雷轰笳鼓振山溪。材官结队皆罴虎，宝马成群尽駃騠。勋业由来输卫霍，却惭簪笔侍金闺。
扈从谒陵十咏 其十 北郊迎觐
作者：倪谦
朝代：明

清道龙骧已载途，甲光映日似银铺。百年礼乐逢昭代，万古山河壮帝都。朝士蕃王齐觐谒，黄童白叟竞携扶。词臣归从銮舆后，惟听嵩高振地呼。
扈从谒陵十咏 其四 寝园祗谒
作者：倪谦
朝代：明

翠树重重宝殿开，五云常日绕蓬莱。才趋玉座函香进，忽报黄麾导驾来。下辇还须中使引，合班不待礼官催。鼎湖怅望飞龙远，空抱遗弓泪满腮。
扈从谒陵十咏·驾出都城
作者：倪谦
朝代：明

銮舆晓发带春曦，韎韐桓桓起六师。御路尘清森虎韔，神皋风暖掣龙旗。寝园祗荐存周典，原庙修祠陋汉仪。济济公卿扈仙跸，不才何幸亦追随。晓驻旌旗遍野红，貔貅百里卫行宫。山连北极三千刃，身在中坚十二重。散骑徐牵金络马，将军齐带宝雕弓。八珍已进天厨膳，甲帐弹棋啜紫茸。御营五夜发沙头，满路金莲散不收。天外长风驱铁骑，海东初日耀戈矛。花香远逐龙涎喷，草色低承凤辇游。圣德神功弥宇宙，万年玉刻护松楸。翠树重重宝殿开，五云常日绕蓬莱。才趋玉座函香进，忽报黄麾导驾来。下辇还须中使引，合班不待礼官催。鼎湖怅望飞龙远，空抱遗弓泪满腮。人间节序属清明，天上时思轸圣情。法从班连庭陛肃，粢盛香拂几筵清。礼严陟降终三献，孝格幽明在一诚。此日微诚陪祀享，只歌潜颂答升平。圣皇阅武禁门西，翠葆葳蕤簇仗齐。云拥旗幡辉日月，雷轰笳鼓振山溪。材官结队皆罴虎，宝马成群尽駃騠。勋业由来输卫霍，却惭簪笔侍金闺。日上千峰紫雾消，银山蒐猎按銮镳。露香芳树攒红锦，风淡长杨亸翠条。迥野鸣鞘围万马，层空飞箭落双雕。从官谁道相如吃，赋就淩云气独飘。水殿筵开对碧峰，大官颁赐拆黄封。方壶缥缈环三岛，灵瀑铿锵喷九龙。在镐昔闻同岂乐，奔流今见总朝宗。幸逢上巳当修褉，分得恩波似酒浓。三陵辞罢启高牙，振振还宫辇路赊。上将方移行殿垒，前茆已驻曲河沙。九天日驭临黄道，万乘霓旌拥翠华。时喜昌平贤父老，争持牛酒进官家。清道龙骧已载途，甲光映日似银铺。百年礼乐逢昭代，万古山河壮帝都。朝士蕃王齐觐谒，黄童白叟竞携扶。词臣归从銮舆后，惟听嵩高振地呼。
把钓
作者：倪谦
朝代：明

幽人倚孤松，垂钓沧浪波。游鱼未吞饵，水风吹绿蓑。
挽何忠节和何太守澄韵
作者：倪谦
朝代：明

硕德长材素有馀，豺狼宁意与同居。苌弘不化千年血，苏武空传万里书。义重丘山惟自守，光争日月许谁如。皇家锦诰褒忠节，奕奕双桓在故闾。
挽刑部刘尚书
作者：倪谦
朝代：明

半世台端著绣衣，晚居司寇肃刑威。匡时有术君恩重，执法无私士论归。抱病乍回疏傅辙，招魂忽傍子陵矶。海邦畿甸存遗爱，望绝苍生雨泪挥。
挽寿官赵公韫
作者：倪谦
朝代：明

荣寿人何在，芝兰播德馨。轩云迷冷翠，垄树耸新青。汉诏优加级，姬文特与龄。九皋遗怨鹤，清唳有谁听。
挽萨侍郎琦
作者：倪谦
朝代：明

翰苑编摩二十年，容台典礼荷乔迁。为臣报国才须尽，哭子还乡病已缠。四尺孤坟嗟自掩，一椷遗藁竟谁传。可怜宦达俱成梦，追忆平生倍怆然。
挽葛节润
作者：倪谦
朝代：明

君家兄弟玉连枝，何事霜风数见欺。客路旧怜归衬远，乡关今痛讣音迟。一朝永诀成千古，两地相违仅二期。有酒莫浇原上土，凤毛相对不胜悲。
捕鱼图
作者：倪谦
朝代：明
体裁：七言绝句

双飞紫燕掠春波，绿渚芳洲次第过。试问舡舡争举网，不知谁个得鱼多。
捕鱼图
作者：倪谦
朝代：明

双飞紫燕掠春波，绿渚芳洲次第过。试问船船争举网，不知谁个得鱼多。
捕鱼图为夏得中题
作者：倪谦
朝代：明

烟渚蒹葭扑晴雪，蓼花暗染猩猩血。七月八月江水深，戏藻穿蒲饱鱼鳖。大船小船高揭篷，罾罩竞入洄流中。碧涛徐捲手初举，锦鳞翠鬣翻秋风。个个肥鲜真可爱，石火争敲煮鲑菜。收筒欲向浦口归，携筐拟就沙头卖。船尾儿牵阿母裳，瓦盆酒熟爷试尝。母笑持飧儿待哺，浑家共乐云水乡。尽日忘情对鸥鸟，万事无萦贫亦好。却嫌富贵有危机，此身甘伴沧浪老。
明月棹孤舟·题月下抚琴图
作者：倪谦
朝代：明

露下天坛秋月皎。閒来此、豁舒襟抱。细拂冰弦，闲调玉轸，弹曲广陵仙操。思入冥冥尘虑扫。绕十指、鹤鸣鸾啸。流水高山，子期何在，不见赏音人到。
易洞为丁无咎赋
作者：倪谦
朝代：明

羲皇卦画本天然，首赞何劳拟太玄。独抱遗经深洞里，不知几度绝韦编。
春谷为神乐沈道士赋
作者：倪谦
朝代：明

和气薰蒸遍九垓，谷中风景胜蓬莱。夭桃艳李能红白，舞蝶游蜂信往来。别有壶天行日月，全无世路接尘埃。从今解得寻君处，夜夜丹光烛上台。
昼锦堂·送都宪高公致仕
作者：倪谦
朝代：明

黄甲高登，乌台峻擢，其奈亲老谁将。几载白云入望，搅乱柔肠。一杯菽水怀桑梓，两封章奏达岩廊。吾皇道，争似此人，忠孝暂许还乡。欢声。心事遂，便卸却，朝簪整顿归航。一水家山咫尺，况遇秋凉。都门出祖离觞滟，画堂献寿舞衣长。兹归也，好看椿萱并茂，乔梓同芳。
晓行画
作者：倪谦
朝代：明

鸡鸣众星没，驾言即长途。靡靡事行迈，从以两仆夫。㶁㶁溪水流，郁郁陇树敷。日高门未启，隔渚烟村孤。逸蹇树两耳，健于千里驹。长鸣度溪桥，野色迷平芜。问君此何之，观光上皇都。将弹贡禹冠，不受终军繻。丈夫四方志，致身乃良图。怀玉勿自衒，所贵待贾沽。岂若乡井儿，龌龊惟守株。
景泰壬申九月初六日，经筵讲退，蒙召至文华殿。皇上负扆而立，面垂顾问，赐楮币一千贯。复遣中官赐雪花梨及鲜果一笼，荷恩感激赋此以识
作者：倪谦
朝代：明

中官宣召入文华，虎拜丹墀沭宠嘉。双玉不移留独久，重瞳屡顾语尤赊。内庭翠楮裁云叶，上苑仙梨酿雪花。仰荷恩颁深感激，天光辉赫照贫家。
月梅
作者：倪谦
朝代：明

兔魄移从海上来，玉龙水底误疑猜。夜深鳞甲惊飞动，万颗骊珠脱蚌胎。
朱买臣
作者：倪谦
朝代：明

樵夫荷雪檐，太守怀金章。世事多反覆，贵贱安可常。
朱绣衣母陈孺人寿诗二十四韵
作者：倪谦
朝代：明

东风二月春无涯，堂背竞开萱草花。倚门喜听噪檐鹊，忽报远道儿还家。远道见还自何所，玉关紫塞迎风沙。儿从前年持宪节，边城遍历临荒遐。严霜凛凛拂绣斧，揽辔胆落青骢騧。幽障云收绝烽火，深戍日落鸣寒笳。威宣德洽境宁谧，马肥丰草兵无哗。岂不怀归养阿母，载驱四牡歌皇华。流光荏苒岁两阅，细数归期忻及瓜。昨来受代整朝佩，银河水暖回仙槎。龙楼入觐五云晓，天颜有喜承褒嘉。下堂阿母重迎劳，问儿久别时何赊。谁知说帨正初度，母子欢聚人争誇。况树高门表贞节，命服煌煌荣翟珈。童颜红晕体康健，绿鬓未改如堆鸦。寿筵弘敞杂尊俎，鼕鼕画鼓闻频挝。绣衣新换綵衣舞，香云蔼蔼笼乌纱。新妇将孙拜堂上，桂枝挺秀兰抽芽。幕开黄雀自堪馔，冰泮白鱼还可叉。才闻王母致碧藕，又见小玉供胡麻。更看伯婆年八十，一门双节无纤瑕。晚膺禄养享胡福，人生至乐谁能加。我观南极吐光耀，赋罢南陔空叹嗟。何由升堂祝母寿，玉杯春酒倾流霞。
李文璧挽诗
作者：倪谦
朝代：明

已矣九川子，临风增惋伤。俄成蕉下鹿，竟作井中桑。宿草秋迷冢，陈编夕在床。四枝丹桂好，云路看联芳。
松坡竹坞二庄处士挽诗
作者：倪谦
朝代：明

白茅山下有双坟，云是庄家好弟昆。已共舁棺还故里，曾同卖药在都门。怀金客去宁求报，种杏人存尽感恩。喜见凤麟为世瑞，绵绵馀庆属儿孙。
松月轩
作者：倪谦
朝代：明

偃蹇长松拂四檐，瑶空移上海东蟾。金波湛湛光浮榻，苍雪霏霏影入帘。老鹤惊寒时振羽，怒虬终夜自垂髯。幽人对此浑忘寐，一任更深漏转签。
松隐为羽士吴碧山赋
作者：倪谦
朝代：明

老树不为栋，山人应共潜。瘦枝横鹤骨，密叶洒龙髯。翠色侵孤榻，秋声落四檐。苍精宜驻景，服食定能厌。
松鹤轩为丁羽士赋
作者：倪谦
朝代：明

长松几个傍檐楹，老鹤如童静不惊。剑气晴冲苍雪冷，丹光夜烛缟衣明。九皋听彻神偏爽，五粒餐来体自轻。间向炉中添艾纳，一琴相对有馀清。
枯荷脊令
作者：倪谦
朝代：明

秋冷池莲叶半凋，夕阳飞并影萧萧。幽禽尚有相亲意，却叹淮南尺布谣。
柯詹事孟时挽诗
作者：倪谦
朝代：明

平步金门上玉除，龙头妙选振芳誉。瑶编每进青宫讲，彤管时紬石室书。陆贽有才人共仰，贾生无命席空虚。旧寅大半伤凋谢，目断闽天泪满裾。
栖云
作者：倪谦
朝代：明

悠悠出岫澹忘机，敛迹相依与世违。轻絮乍开风满榻，素涛低捲月当帏。肯教碧落从龙化，惟许深巢护鹤归。最是蘧蘧迷晓梦，秪疑庄蝶绕身飞。
梅
作者：倪谦
朝代：明

孤根春意动，忽放八九花。莫将稀疏看，清香浩无涯。
梅庵为杨祖顺祯赋
作者：倪谦
朝代：明

林逋去我久，孰能爱孤芳。谅匪高世怀，视此徒伥伥。江南春欲回，万卉亦已僵。老干正屈铁，繁英傲冰霜。北来当岁寒，翘想恒彷徨。宁知此庵内，忽挹君子香。丰姿逼人清，粲粲玉雪妆。贞白以自守，耻登桃李场。岂惟吐奇芬，结实味胜常。和盐荐鼎鼐，需贤闻有商。
梅挥使冰玉轩
作者：倪谦
朝代：明

一轩潇洒绝纷华，四壁图书趣自嘉。清气逼人冰欲泮，垩光满座玉无瑕。何殊天上神仙宅，不比人间富贵家。独坐长吟诗思好，篆烟閒爇度窗纱。
橘斋为刘傅赋
作者：倪谦
朝代：明

端居抱冲素，一室无尘污。至道契轩农，独与世好殊。后皇有嘉树，移植当庭隅。冰霜气逾厉，华叶纷荣敷。清阴覆衡字，悠然悬一壶。香侵捣药杵，色映烧丹炉。岂云拟侯封，富役千头奴。摘枝饮泉水，坐使沉痾苏。活人蔼春意，宁让缓与卢。苏仙去世久，惟君乃其徒。何当造君庐，一掬从君需。颓龄为予制，白发还成乌。
次卢廷佐寄来诗韵
作者：倪谦
朝代：明

青春去后几时回，银汉仙槎待子来。卞玉且为藏椟器，蠡舟终是济川才。秋风北渚歌遗佩，晓日南山咏有台。忽睹双鱼传尺素，吟看怀抱郁难开。
次金太守伯玉诗韵乡举后同赴京道中阻冻故云
作者：倪谦
朝代：明

岁晚官河守冻时，宦途能起昔年思。多君久荷分符宠，嗟我中遭失路悲。故里相逢成老态，交情閒叙展愁眉。如今有子俱登第，更羡贤郎早出奇。
次韵于景瞻百样娇
作者：倪谦
朝代：明

雕阑频倚暗销魂，其奈风前百媚存。春醉半醒霞晕薄，晓妆初罢粉香温。淩波仙子娇相倚，解佩江妃笑欲言。宜化彩云归阆苑，纷纷凡卉敢同论。群芳秾丽不沾埃，六月才从塞北开。玉颊争妍偏惹恨，锦苞凝艳半含胎。雨滋巫峡行云倦，风引昭阳侍宴回。可是多情怜国色，殷勤分种客窗栽。
次韵于景瞻百样娇·其一
作者：倪谦
朝代：明

雕阑频倚暗销魂，其奈风前百媚存。春醉半醒霞晕薄，晓妆初罢粉香温。淩波仙子娇相倚，解佩江妃笑欲言。宜化彩云归阆苑，纷纷凡卉敢同论。
次韵于景瞻百样娇·其二
作者：倪谦
朝代：明

群芳秾丽不沾埃，六月才从塞北开。玉颊争妍偏惹恨，锦苞凝艳半含胎。雨滋巫峡行云倦，风引昭阳侍宴回。可是多情怜国色，殷勤分种客窗栽。
次韵于景瞻秋怀五首
作者：倪谦
朝代：明

暝云寒雨暗亭皋，范叔谁怜为解袍。涉世逢屯宜自遣，谋生多计亦徒劳。小窗字画临羲献，孤馆诗笺究郑毛。图史相亲如故友，窥人况有月轮高。塞垣榆落早惊秋，雁影砧声总是愁。客里诗情元亮酒，天涯乡思仲宣楼。抵金书信凭谁寄，画虎功名付道谋。身堕穷边俄二载，不知何日大刀头。萧瑟西风送晚凉，千山摇落寄他乡。烽烟时警深边戍，燐火宵明古战场。蝶梦悠扬云杳杳，萍踪飘泊海茫茫。久知身后名无用，莫羡杜陵黄四娘。百雉孤城夕照明，班超空动玉关情。尖峰刺眼呈秋剑，灵籁伤怀鼓夜笙。陟险自怜盐骥苦，知机不及海鸥惊。中宵睡醒烦忧集，卧听朝鸡戒晓声。愁边得句口能占，荼蓼亲尝味转甜。风挟尘沙欺病目，雷驱山雨扑穷檐。秋来倍觉丹心壮，老去频看白发添。喜决天池无限水，不令辙鲋一毫沾。
次韵于景瞻秋怀五首·其一
作者：倪谦
朝代：明

暝云寒雨暗亭皋，范叔谁怜为解袍。涉世逢屯宜自遣，谋生多计亦徒劳。小窗字画临羲献，孤馆诗笺究郑毛。图史相亲如故友，窥人况有月轮高。
次韵于景瞻秋怀五首·其三
作者：倪谦
朝代：明

萧瑟西风送晚凉，千山摇落寄他乡。烽烟时警深边戍，燐火宵明古战场。蝶梦悠扬云杳杳，萍踪飘泊海茫茫。久知身后名无用，莫羡杜陵黄四娘。
次韵于景瞻秋怀五首·其二
作者：倪谦
朝代：明

塞垣榆落早惊秋，雁影砧声总是愁。客里诗情元亮酒，天涯乡思仲宣楼。抵金书信凭谁寄，画虎功名付道谋。身堕穷边俄二载，不知何日大刀头。
次韵于景瞻秋怀五首·其五
作者：倪谦
朝代：明

愁边得句口能占，荼蓼亲尝味转甜。风挟尘沙欺病目，雷驱山雨扑穷檐。秋来倍觉丹心壮，老去频看白发添。喜决天池无限水，不令辙鲋一毫沾。
次韵于景瞻秋怀五首·其四
作者：倪谦
朝代：明

百雉孤城夕照明，班超空动玉关情。尖峰刺眼呈秋剑，灵籁伤怀鼓夜笙。陟险自怜盐骥苦，知机不及海鸥惊。中宵睡醒烦忧集，卧听朝鸡戒晓声。
次韵奉亚卿章公大经
作者：倪谦
朝代：明

志务忠诚肯务华，直言端不顾身家。名高四海人争仰，望重群僚世共誇。节向疾风知劲草，文从丽日见奇花。愧予亦得陪清会，细读新诗字字嘉。
次韵奉学士钱公原溥
作者：倪谦
朝代：明

昔陪劝讲侍文华，共秉丹衷辅国家。只以谠言资启沃，肯将曲学骋浮誇。几年客路随芳草，今日庭砖踏旧花。何幸南畿重聚首，同年契谊自堪嘉。
次韵奉谢总戎成国朱公
作者：倪谦
朝代：明

手提虎旅镇京华，自是元勋世将家。德泽深为黎庶感，忠勤频荷玺书誇。爵分茅土传千叶，阵挟风云演六花。武略文谟匡社稷，明良会合际亨嘉。
次韵状元梅
作者：倪谦
朝代：明

暗度寒香散碧虚，百花头上喷骊珠。看图却忆胪传罢，醉促前诃过紫衢。
次韵罗都宪归老诗四首
作者：倪谦
朝代：明

解却都堂印，红尘百虑休。乡心中夜枕，宦况五湖舟。已遂林泉乐，宁忘社稷忧。菊松三径里，相过有羊求。故园风景好，归去乐无疑。濯足临清泚，充肠茹紫芝。金章违世宠，黄发系宸思。会逐蒲轮起，调元晚更宜。脱簪辞上国，归旆掠匡庐。恩已俞封疏，名犹载玺书。西山朝气爽，南浦暮云疏。笑指门前路，幽清水竹居。年未周花甲，翩然拂袖尘。高风追往哲，全节见斯人。柳映陶庄晚，棠遗邵陌春。嗟予亦散吏，惜别向江津。
次韵罗都宪归老诗四首·其一
作者：倪谦
朝代：明

解却都堂印，红尘百虑休。乡心中夜枕，宦况五湖舟。已遂林泉乐，宁忘社稷忧。菊松三径里，相过有羊求。
次韵罗都宪归老诗四首·其三
作者：倪谦
朝代：明

脱簪辞上国，归旆掠匡庐。恩已俞封疏，名犹载玺书。西山朝气爽，南浦暮云疏。笑指门前路，幽清水竹居。
次韵罗都宪归老诗四首·其二
作者：倪谦
朝代：明

故园风景好，归去乐无疑。濯足临清泚，充肠茹紫芝。金章违世宠，黄发系宸思。会逐蒲轮起，调元晚更宜。
次韵罗都宪归老诗四首·其四
作者：倪谦
朝代：明

年未周花甲，翩然拂袖尘。高风追往哲，全节见斯人。柳映陶庄晚，棠遗邵陌春。嗟予亦散吏，惜别向江津。
次韵荅内弟姚秉常
作者：倪谦
朝代：明

儒冠何物是生涯，插架牙签理复斜。月桂好分天上种，霜毫应发梦中花。文章著述逾千首，经史冥搜近百家。愧我无能居散地，迟君高会际亨嘉。
次韵董廷器闺情
作者：倪谦
朝代：明

柳絮飞时雪作团，乱人心绪正漫漫。侍儿呼取添衾褥，道是轻盈不禦寒。默倚雕阑数雁行，双眉蹙破远山苍。不如后院閒消遣，去送秋千唤女郎。远道回车未肯膏，为图名利逐儿曹。归期望断门空掩，坐对梨花月影高。片片飞花逐水流，园林绿暗不胜愁。断肠无计留春住，人老东风燕子楼。凤帏抛却绮罗香，一别天涯有底忙。几阵黄梅窗外雨，飘潇润浥藕丝裳。白汗凝珠拭素巾，垄头麦熟又尝新。锁窗倦绣停针线，蛱蝶飞来最恼人。柳岸凉风透葛蕉，心旌愁绝正摇摇。兰舟去后知何处，新水空添没断桥。破愁曾借步兵厨，一枕浑忘醉梦馀。鹦鹉无端却饶舌，鬓云低挽独踌躇。远寄寒衣手自缝，泠泠凉雨滴疏桐。孤灯相伴坐来久，不觉忽闻山寺钟。高柳清秋咽露螀，声声应是怨凄凉。妾怀敢向何人诉，只祷虚空爇夜香。散步苔阶晚饭馀，月华如昼列星疏。碧天多少南征雁，若个能传万里书。昔赏黄花到夕阳，奉君欢饮罄壶觞。如今九日人何在，纵有香醪不忍尝。壁灯炯炯夜笼纱，霜气生寒陨素华。坐拥绣衾清不寐，数残更点思无涯。愁绪无期每自来，翠蛾双锁遣难开。夫君不学衡阳雁，一去如何忘却回。香满金猊火满笼，灯花报喜结芳丛。阿鬟向我忻相贺，明日归期却又空。鸳鸯戢翼两心安，此愿何时得了还。空慕青青松与竹，岁寒不改旧容颜。
次韵董廷器闺情·其一
作者：倪谦
朝代：明

柳絮飞时雪作团，乱人心绪正漫漫。侍儿呼取添衾褥，道是轻盈不禦寒。
次韵董廷器闺情·其七
作者：倪谦
朝代：明

柳岸凉风透葛蕉，心旌愁绝正摇摇。兰舟去后知何处，新水空添没断桥。
次韵董廷器闺情·其三
作者：倪谦
朝代：明

远道回车未肯膏，为图名利逐儿曹。归期望断门空掩，坐对梨花月影高。
次韵董廷器闺情·其九
作者：倪谦
朝代：明

远寄寒衣手自缝，泠泠凉雨滴疏桐。孤灯相伴坐来久，不觉忽闻山寺钟。
次韵董廷器闺情·其二
作者：倪谦
朝代：明

默倚雕阑数雁行，双眉蹙破远山苍。不如后院閒消遣，去送秋千唤女郎。
次韵董廷器闺情·其五
作者：倪谦
朝代：明

凤帏抛却绮罗香，一别天涯有底忙。几阵黄梅窗外雨，飘潇润浥藕丝裳。
次韵董廷器闺情·其八
作者：倪谦
朝代：明

破愁曾借步兵厨，一枕浑忘醉梦馀。鹦鹉无端却饶舌，鬓云低挽独踌躇。
次韵董廷器闺情·其六
作者：倪谦
朝代：明

白汗凝珠拭素巾，垄头麦熟又尝新。锁窗倦绣停针线，蛱蝶飞来最恼人。
次韵董廷器闺情·其十
作者：倪谦
朝代：明

高柳清秋咽露螀，声声应是怨凄凉。妾怀敢向何人诉，只祷虚空爇夜香。
次韵董廷器闺情·其十一
作者：倪谦
朝代：明

散步苔阶晚饭馀，月华如昼列星疏。碧天多少南征雁，若个能传万里书。
次韵董廷器闺情·其十三
作者：倪谦
朝代：明

壁灯炯炯夜笼纱，霜气生寒陨素华。坐拥绣衾清不寐，数残更点思无涯。
次韵董廷器闺情·其十二
作者：倪谦
朝代：明

昔赏黄花到夕阳，奉君欢饮罄壶觞。如今九日人何在，纵有香醪不忍尝。
次韵董廷器闺情·其十五
作者：倪谦
朝代：明

香满金猊火满笼，灯花报喜结芳丛。阿鬟向我忻相贺，明日归期却又空。
次韵董廷器闺情·其十六
作者：倪谦
朝代：明

鸳鸯戢翼两心安，此愿何时得了还。空慕青青松与竹，岁寒不改旧容颜。
次韵董廷器闺情·其十四
作者：倪谦
朝代：明

愁绪无期每自来，翠蛾双锁遣难开。夫君不学衡阳雁，一去如何忘却回。
次韵董廷器闺情·其四
作者：倪谦
朝代：明

片片飞花逐水流，园林绿暗不胜愁。断肠无计留春住，人老东风燕子楼。
欧斋为陈杰主事赋
作者：倪谦
朝代：明

欧公昔以斋名舫，今日君将舫作斋。翠岫入窗岚气润，绿杨当户鸟声谐。烟波自觉閒情遣，尊酒浑教俗虑排。日上舵楼眠正稳，野鸥沙鹭共忘怀。
正月十七日谢省长老过访
作者：倪谦
朝代：明

碧峰老师八十馀，松姿鹤骨清且臞。春来自负足轻健，徒步访我新楼居。忆昔我师年正少，诏选来宗法王教。法王返旆向西天，北上京师觐天表。大斋修建沐恩辉，给牒复许江南归。归来默坐守空寂，深隐禅关依翠微。久向山中厉清苦，双舄何曾入城府。念我如乘雪夜船，逸兴翩翩孰能阻。感师意气真古人，平生交契老益亲。年华迅速四十载，愧我踪迹犹红尘。我昔归休乐泉石，曾向山中候巾舄。只今复握南省章，路阻云峰隔秋碧。师精易道妙入玄，神机深得一行传。吉凶悔吝掌中见，谈锋落口锵流泉。坐倚南窗话情旧，洗尽胸中尘土垢。虽无清供出伊蒲，喜有名言破孤陋。兴阑别我还碧峰，手内却嫌扶短筇。出门一笑不返顾，飘飘两袖扬春风。腊高逾八今望九，知与须弥同不朽。待我来携一瓣香，敬祝我师千岁寿。
母子虎图为前人题
作者：倪谦
朝代：明

昔年曾侍朝元殿，虎豹守关龙驭辇。凤皇在薮麟在郊，济济四灵俱入献。圣皇端拱垂衣裳，大韶击拊谐宫商。至和感召及群物，凤仪兽舞争趋跄。就中于莬引三子，炳炳文章妥其尾。驯然拜跪伏阑圈，天子见之心亦喜。一从宦辙走西东，几年不复见汝容。良工笔态巧为此，将汝置之图画中。目光射人威百步，意气扬扬甚虓武。一声长啸岩壑间，疑有凄风振林薮。举头高为城，掉尾长为旌。生狞虽可畏，犹识子母情。一儿顾其母，一儿跳且舞。一儿当母前，相向得其所。怡怡不见怒与嗔，但觉哺乳恒相亲。磨牙吞噬向百兽，乃能骨肉全天真。君不见魏家良将初授钺，子肉遗之甘饱啜。又不见广武城头翁就烹，一杯欲索分其羹。何事人心忍为此，争如物性仁恩明。更忆弘农施化理，斓斑渡河还负子。胡为仓卒弃吾儿，天岂无知天不畀。人言虎猛，我言虎良，母慈子爱，蔼乎一堂。曾参之养闵子孝，对此为君歌慨慷。
母子虎图为前人题
作者：倪谦
朝代：明
体裁：古风

昔年曾侍朝元殿，虎豹守关龙驭辇。凤皇在薮麟在郊，济济四灵俱入献。圣皇端拱垂衣裳，大韶击拊谐宫商。至和感召及群物，凤仪兽舞争趋跄。就中于菟引三子，炳炳文章妥其尾。驯然拜跪伏阑圈，天子见之心亦喜。一从宦辙走西东，几年不复见汝容。良工笔态巧为此，将汝置之图画中。目光射人威百步，意气扬扬甚虓武。一声长啸岩壑间，疑有凄风振林薮。举头高为城，掉尾长为旌。生狞虽可畏，犹识子母情。一儿顾其母，一儿跳且舞。一儿当母前，相向得其所。怡怡不见怒与嗔，但觉哺乳恒相亲。磨牙吞噬向百兽，乃能骨肉全天真。君不见魏家良将初授钺，子肉遗之甘饱啜。又不见广武城头翁就烹，一杯欲索分其羹。何事人心忍为此，争如物性仁恩明。更忆弘农施化理，斓斑渡河还负子。胡为仓卒弃吾儿，天岂无知天不畀。人言虎猛，我言虎良，母慈子爱，蔼乎一堂。曾参之养闵子孝，对此为君歌慨慷。
水仙画二首
作者：倪谦
朝代：明

美人有所思，江皋静无语。翠袂含香风，翩翩欲轻举。南国水中仙，芳姿皎冰雪。罗袜暗生尘，盈盈步明月。
水仙画二首·其一
作者：倪谦
朝代：明

美人有所思，江皋静无语。翠袂含香风，翩翩欲轻举。
水仙画二首·其二
作者：倪谦
朝代：明

南国水中仙，芳姿皎冰雪。罗袜暗生尘，盈盈步明月。
水仙画二首刘主静学士题墨梅见寄因次其韵以复四首·其一
作者：倪谦
朝代：明
体裁：五言绝句

故人天上客，遥寄一枝梅。问是谁知己，鳌头旧大魁。
水竹幽居为唐克敬赋
作者：倪谦
朝代：明

移家久傍贺兰山，卜得幽居水竹间。冰镜光涵丹凤尾，翠云阴护白沙湾。雨涛夜鼓溪头涨，风箨晴抽谷口斑。有待叩门参玉版，小舟乘月弄潺湲。
永思堂为钱唐朱彦明赋
作者：倪谦
朝代：明

椿萱嗟已零，棣萼继凋丧。永佩过庭言，无复倚门望。始赖伯氏存，亦祔泉台葬。子立复何依，旦夕增悽怆。皇皇没世悲，耿耿终天怅。愿言守厥身，名宗庶能亢。
汉宫春·题半身停箫仕女
作者：倪谦
朝代：明

金缕裁衣，更腰系霓裳，内家妆束。蛾眉淡扫，高绾烟鬟凝绿。隔窗遥见，倚东风、海棠春足。还堪恨、被遮罗袜。凌波步，莲双蹙。一枝楚江寒玉。露纤纤十指，春兼轻掬。秦楼何处怅望，凤鸾追逐。何当拂琯启朱唇，暗留芳馥。想只待、赏音佳伴，为吹个、洞天仙曲。
江村晚景图为赵汝宏题
作者：倪谦
朝代：明

建炎六龙飞渡江，江南有水分天潢。王孙脱驾向何许，风景独怜闽海傍。东列二老峰，南峙五马山，凤凰胡蝶相萦环。金鳌突兀翠釜覆，文笔立扫云烟间。王孙来此耽幽独，深入江村结萝屋。扁舟一叶傍渔矶，醉里浩歌山水绿。日落不归去，曲肱篷底眠，丝网高晒芦花边。西风欲下海鸥渚，明月正堕蛟龙渊。王孙已逐江流去，今见云仍玉堂署。百年世德动遐思，毫端写出沧洲趣。玉堂老仙来索诗，诗拙不似斯图奇。多君自是神明后，文献风流知在兹。
江湖胜览为王景和赋
作者：倪谦
朝代：明

万里江山一短篷，壮游随处豁双瞳。三湘洲渚推敲外，百粤风烟笑傲中。赤壁梦回秋月白，金台望断夕阳红。京华刮目惊相见，非复东吴旧阿蒙。
沁园春·送程司马还新安
作者：倪谦
朝代：明

能武能文，禄位功名，始终保全。想身依凤阙，亲承恩露，手提虎旅，汛扫蛮烟。镇守南都，命参机务，司马兼收将相权。也只为，把险艰历遍，足疾缠绵。一封疏乞归田。俄优诏、遥飞下九天。许暂返柴桑，优游泉石，勉亲药物，颐养天年。当宁思贤，人惟求旧，早晚徵书来日边。从今去，遇家山风景，且莫留连。
沧浪弄笛图
作者：倪谦
朝代：明

江枫翻绯松叶青，江水湛碧迷烟汀。隔江好山开翠屏，閒渔罢钓舟为停。船头晏坐景清绝，手把湘皋紫筠节。老龙吟秋吹一阕，响遏行云山石裂。天吴惊起风捲波，纷纷乱落梅花多。安得桓野王岸上，来相过便呼拍浪。儿独速，舞短蓑，相与三弄沧浪歌。
泰山春云图歌
作者：倪谦
朝代：明

泰山雄跨齐鲁东，自古以来称岱宗。造化钟神插天表，文人日观罗诸峰。氤氲元气互吞吐，时见层云生荡胸。触石而起肤寸合，顷刻瀰漫横太空。曾不崇朝雨天下，坐令四海歌年丰。惟我藩垣老方伯，仰韩素与兹山同。百万苍生属摩抚，熙熙共陟春台中。天瓢在手慰民望，一心默会神明通。欲云而云雨而雨，川岳效灵无不从。仁恩洋溢洽东土，嘘枯起瘵苏疲癃。遥望春云蔽岩壑，官舍坐对心神融。顿使移来在窗几，笔端意匠资良工。山藏云气自巀嶪，云连山色常溟濛。只今春云满琼岛，悠扬日护蓬莱宫。久待公来作天瑞，轮囷粲烂昭时雍。会当乘之起东海，直至天门之九重。文明有象众咸睹，五色夹日随飞龙。
洒墨轩
作者：倪谦
朝代：明

几载临池事偃波，玄霜一握手轻磨。挥毫远法宣王鼓，扫素曾笼逸少鹅。飞絮落花春欲老，问奇载酒客频过。只愁杀尽中山免，芳草累累笔冢多。
浣溪沙·题夏景
作者：倪谦
朝代：明

紫燕营巢语画梁。海榴喷火散清香。困人天气日偏长。夹道槐阴张翠幄，满池莲艳斗红妆。薰风殿阁送微凉。
清心轩为徐彦澄赋
作者：倪谦
朝代：明

至人本无欲，贤者能寡之。天真洞轩豁，灵台果何疵。彼哉夸毗子，汨汨务外驰。玄珠浊水昏，宝鉴凝尘缁。畴能濯与拭，粲然发光辉。南州孺子孙，克已恒自持。冀令方寸间，清如湛涟漪。心清万理明，酬应靡不宜。宁知众欲攻，伺隙抵我巇。勉焉慎毋间，素魄当空垂。
清溪蘸玉便面为孙廷璧户侯题
作者：倪谦
朝代：明

玉枝半落水晶宫，泠浸琅玕翠色浓。照影疑翻丹穴凤，腾身惊化葛陂龙。淩波仙子烟中度，解佩湘妃月下逢。一握清风欣入手，洒然凉意满襟胸。
游宝石峰次邦彦韵
作者：倪谦
朝代：明

积雨初收日已高，湖光潋滟欲平桥。幽禽绕树番歌舌，细柳沿堤学舞腰。山水尽为金相窟，衣冠曾是紫宸朝。登临不用怀前古，尽放春醪入翠瓢。
游正阳门
作者：倪谦
朝代：明

兹晨值休沐，高步城南楼。徘徊俯层构，一览八极周。吾皇驭宸极，善继弘远猷。群工乐趋事，神功不日收。万雉切霄汉，八窗干斗牛。提封亿万里，赋贡走夷酋。增崇天府国，伟冠帝王州。抽毫未能赋，微吟纪斯游。
湖口石钟山为库部王郎中恕赋
作者：倪谦
朝代：明

彭蠡之口两石钟，上下壁立金芙蓉。何年鼓铸出炉冶，造化融结当鸿蒙。山灵昔闻诉真宰，帝令疏凿驱鬼工。雕锼险陋向山麓，空洞穴隙纷玲珑。鸣声底用事撞击，自有巨浪乘长风。何殊张乐洞庭野，大音迭奏闻金镛。五老分明俯垂听，鉴鍧撼荡冯夷宫。尔来世历千万古，至今追蠡悬高空。坡仙当年适临汝，沿洄南去路自通。平生好事此足见，放棹特过湖水东。明月夜抵绝壁下，怪石正与风涛冲。噌吰镗鞳互响应，寓目始得穷奇踪。此景居民久应识，口不能道嗟渔翁。诗成援笔叹且笑，汉人语简唐人庸。我皇曾此戮鲸鳄，攀崖上登山阁中。龙香落纸洒宸翰，沧江夜夜光如虹。忆昔皇华使荆楚，奈予王事方匆匆。天生佳景不一到，怅望思逐南飞鸿。王君旧隐此游衍，要我作诗抒素胸。不知夙愿可偿否，汎月来游追长公。
溪山琴意图
作者：倪谦
朝代：明

我生虽有烟霞癖，玩水穷山记畴昔。一从为宦步青云，閒却登山双短屐。忽惊尺幅堕我前，㠝岏翠岫浮岚烟。清溪雨过碧波涨，石罅㶁㶁皆流泉。浓绿阴森拥高树，树杪晴云如擘絮。谁向矶头结小亭，占断溪山最佳趣。亭中有客藉紫苔，抱膝长啸襟怀开。瑶琴宜鼓水云操，已见苍头携到来。转轸何当弹一曲，坐想馀音振空谷。游鱼出听鹤鸣皋，云根细和泠泠玉。幽人适兴山水间，白云静与人俱閒。溪居疑隔鹭鸥渚，残照满崖犹未还。惭予谬应宾兴举，窃禄无能报明主。看画悠然忆钓游，思绕江乡旧衡宇。
满江红·题把酒问月
作者：倪谦
朝代：明

灵籁无諠，良夜永、冰轮初上。秋如许、金风荐爽，素波清泳。白玉台高天咫尺，褰裳览眺吟怀畅。便浩歌、把酒问嫦娥，遥相向。如汉水，葡萄酿。似鲸吸，江湖量。乾坤两白眼，任渠豪放。想是长庚来采石，金銮乍别青藜杖。待更阑、抱阮好归休，林鸡唱。
烟竹为邹侍郎赋
作者：倪谦
朝代：明

美人遥隔潇湘渚，一望琅玕翠如许。欲往从之路阻长，两岸冥冥足烟雨。雨馀满林秋气清，绿烟常向沧江横。日高不辨鹧鸪影，风细时闻鸾凤声。万竿玉立何潇洒，谁把霜毫为君写。远水平吞青草湖，寒云迥接苍梧野。老仙公退居南宫，爱此湘皋冰雪丛。莫嫌岁晚镇相对，为与此君标格同。
爱溪诗为江右刘仲穆赋
作者：倪谦
朝代：明

环溪风景好，遗爱在儿孙。载酒船犹系，垂纶石自存。常教高柳护，忍使别流浑。无限羹墙感，难忘罔极恩。
牧牛图
作者：倪谦
朝代：明

怪雨盲风撼柳梢，便骑老牸返前郊。任将破笠轻掀去，莫捲江村屋上茆。弄雏牧竖倚陂陀，閒纵芳村绿草多。残喘只今谁复问，古槐阴处痒频摩。
牧牛图·其一
作者：倪谦
朝代：明

怪雨盲风撼柳梢，便骑老牸返前郊。任将破笠轻掀去，莫捲江村屋上茆。
牧牛图·其二
作者：倪谦
朝代：明

弄雏牧竖倚陂陀，閒纵芳村绿草多。残喘只今谁复问，古槐阴处痒频摩。
玄都看花诗意图
作者：倪谦
朝代：明

播州司马南迁客，万里归来头尚黑。玄都观里看花游，千树新桃好颜色。刘郎初来花满庭，刘郎再来花尽零。隆替都来十四载，眼中故旧如晨星。抚时感事诗成后，佳句流传在人口。人生得丧等浮云，义命于人宜自守。嗟予去国亦有年，披图怀古心茫然。赢得閒身老林壑，一任晴春花竞妍。
王母储氏贞节咏
作者：倪谦
朝代：明

盛年结缡时，择配良偶谐。将期共白首，遽云中道乖。大义往从之，岂复惜馀骸。仰思亲在堂，俯痛子在怀。茹蔬保贞洁，蓬首仍无钗。从一志靡移，宁如枳逾淮。竭力奉姑章，孝养谁能侪。青灯课儿学，贤希参与柴。寿今过古稀，德光讵终埋。赫赫颁旌书，昭昭下天阶。绰楔表高门，荣宠垂无涯。千古共姜节，清风与之偕。
王舜耕山水为缪行人朴题
作者：倪谦
朝代：明

烟岚万壑吐复吞，雨过汎涨溪流浑。野桥山店夜初晓，杳霭不辨东西村。嘉树苍苍迷近远，白云滚滚银涛捲。苔封古道阒无人，未放曦轮上孤巘。舜耕王翁八十馀，眼明能看细字书。醉挥老笔元气俱，风景似是图匡庐。多君长才擅专对，好山览遍芙蓉翠。看画駪駪忆晓行，诗成正揽皇华辔。
生子报内叔
作者：倪谦
朝代：明

画楼日暖鹊声乾，俄见深闺已报安。偏喜呱呱供一笑，朝回频揭绣帘看。
画梅
作者：倪谦
朝代：明

紫毫唤醒老梅魂，人在孤山月下村。从此春风消不得，玉容犹带雪霜痕。
画菘菜
作者：倪谦
朝代：明

秋末园蔬己着霜，青青偏爱晚菘香。沙锅烂煮和根咬，谁识淡中滋味长。
画虎
作者：倪谦
朝代：明

雄视耽耽夹镜明，空山日落恣横行。壁间只作寻常看，一啸风生百兽惊。
画龙
作者：倪谦
朝代：明

夭矫拿云出海深，九霄常抱济时心。何当捲却沧溟水，去作人间六月霖。
留别卢大海
作者：倪谦
朝代：明

同居泮水采香芹，契合金兰独有君。只恐一帆江浦上，离襟愁对夕阳分。
盛竹庄处士挽章
作者：倪谦
朝代：明

早岁辞淞渚，移家住帝乡。六龙方在御，群凤喜鸣阳。翙翙翔霄汉，冥冥避稻粱。閒招扳桂客，细和考槃章。神采无瑕玉，词锋百鍊钢。著书常满案，种竹已成庄。山水供藜杖，烟霏护草堂。奇才追屈宋，高卧傲羲黄。惊坐名何重，趋庭教有方。凤毛看擢第，玉树复联芳。共羡家声振，由来庆泽长。从知心匪石，其奈鬓如霜。梦熟邯郸枕，寒生薜荔墙。秋风来吊鹤，夜雨泣栖凰。硕德俄凋丧，深情益惋伤。高山空仰止，清泪欲沾裳。
石蒲画二首
作者：倪谦
朝代：明

齿齿水中石，翛翛石上蒲。清风一披拂，疏翠自纷敷。宛若避世人，悠然山泽臞。坐疑碧溪月，移影在庭隅。青蒲翳拳石，秀碧浮东海。龙骨自纠缠，霜须更潇洒。九节信通灵，四时常不改。不遇九疑仙，中流复谁采。
石蒲画二首·其一
作者：倪谦
朝代：明

齿齿水中石，翛翛石上蒲。清风一披拂，疏翠自纷敷。宛若避世人，悠然山泽臞。坐疑碧溪月，移影在庭隅。
石蒲画二首·其二
作者：倪谦
朝代：明

青蒲翳拳石，秀碧浮东海。龙骨自纠缠，霜须更潇洒。九节信通灵，四时常不改。不遇九疑仙，中流复谁采。
祷雨恒岳五月一日发真定途中有怀
作者：倪谦
朝代：明

使节晨持出北门，迢迢古道入荒村。日烘槁壤似霜色，风荡残沙成浪痕。解渴仆夫求茗汁，疗饥野妇斸藜根。行看至祷通恒岳，海内均沾雨露恩。
祷雨恒岳甘澍应期喜而有作
作者：倪谦
朝代：明

恒岳巍峨神所都，肇禋灵贶喜潜孚。九重正切桑林祷，一雨先回麦陇苏。生意骎骎盈海宇，驩声蔼蔼遍农夫。有秋总已资玄祐，却叹乾封是矫诬。
秋林寄傲
作者：倪谦
朝代：明
体裁：五言律诗

林下日夷犹，萧萧黄叶秋。乾坤双白眼，杖屦一苍头。笑看乌鸢吓，閒陪鹿豕游。闭门展书卧，高枕亦何求。
秋林寄傲
作者：倪谦
朝代：明

林下日夷犹，萧萧黄叶秋。乾坤双白眼，杖屦一苍头。笑看乌鸢嚇，閒陪鹿豕游。闭门展书卧，高枕亦何求。
秋雨有怀卢大海
作者：倪谦
朝代：明

秋雨萧骚思不禁，小窗无寐拥寒衾。只愁静院空阶里，滴碎相知鲍子心。
章方伯尚素家山十景之四 其一 堤流围玉
作者：倪谦
朝代：明

游息閒亭结搆低，萦回流水漾玻璃。圜桥有象清环璧，带玉无瑕净绕堤。五夜光芒粲星斗，三秋气焰吐虹霓。渚莲汀蓼供吟赏，雅称幽怀取次题。
章方伯尚素家山十景之四 其三 月湖放棹
作者：倪谦
朝代：明

幽居新搆月湖傍，湖上烟波正渺茫。客棹每依鸥鹭渚，渔舟常寄水云乡。辋川应许王维老，镜水曾容贺监狂。他日尘缨端可濯，閒将一曲和沧浪。
章方伯尚素家山十景之四 其二 江旭浮金
作者：倪谦
朝代：明

桃花渡接舜江潮，景态朝来未易描。一片綵霞扶日上，万条金缕逐波摇。龙门鲤化翻朱鬣，蛟室人归弄绛绡。满目晴光观不尽，乘槎思汎海天遥。
章方伯尚素家山十景之四 其四 雪岭归樵
作者：倪谦
朝代：明

薄暮深林雪后天，野樵归担耸寒肩。踏残白鹤山头雪，斫尽青松岭上烟。短笛数声离谷口，长歌一曲到窗前。清音入耳忘尘虑，閒咏丁丁伐木篇。
章方伯尚素家山十景之四·堤流围玉
作者：倪谦
朝代：明

游息閒亭结搆低，萦回流水漾玻璃。圜桥有象清环璧，带玉无瑕净绕堤。五夜光芒粲星斗，三秋气焰吐虹霓。渚莲汀蓼供吟赏，雅称幽怀取次题。桃花渡接舜江潮，景态朝来未易描。一片綵霞扶日上，万条金缕逐波摇。龙门鲤化翻朱鬣，蛟室人归弄绛绡。满目晴光观不尽，乘槎思汎海天遥。幽居新搆月湖傍，湖上烟波正渺茫。客棹每依鸥鹭渚，渔舟常寄水云乡。辋川应许王维老，镜水曾容贺监狂。他日尘缨端可濯，閒将一曲和沧浪。薄暮深林雪后天，野樵归担耸寒肩。踏残白鹤山头雪，斫尽青松岭上烟。短笛数声离谷口，长歌一曲到窗前。清音入耳忘尘虑，閒咏丁丁伐木篇。
童戏图
作者：倪谦
朝代：明

曲阑护春小园内，芳草芊绵织新翠。屏山牡丹开暖风，吹堕轻红粉香碎。谁家儿女蜀锦裆，柔发初剃靛色光。两两三三戏晴昼，欢呼竞出花台傍。秋千木架双旗插，彩绳低垂画板滑。向前推送身转高，架上连环韵鸣轧。脚尖背蹴香尘飞，珠汗微沾金缕衣。丹青假面恣涂抹，舞腰更把斓斑围。娇娥并坐遗针线，手弄折枝情恋恋。花腔小鼓闲不敲，竹马金铙抛地遍。玉蜺扑蝶意自痴，紫兰缘叶纷离披。君不见圣主仁恩致蕃育，四海民物陶春熙。
竹
作者：倪谦
朝代：明

悬崖见一枝，露叶青可数。宛转逗回风，翩翩翠鸾舞。
竹坡为丁文暹赋
作者：倪谦
朝代：明

君家不种閒草木，数竿碧立蓝田玉。此种知从何处移，若非湘浦应淇澳。邻近时从一借看，只疑误入筼筜谷。几回欲傍曲阑行，履痕恐破莓苔绿。由来士俗不可医，多君标格真清奇。碧窗半启静相对，雅怀幽绝谁能知。鹧鸪飞去月当户，凤鸟不鸣云满墀。淡烟低抹翡翠羽，仙风击碎珊瑚枝。有时轰雷走岩壑，绕地龙孙迸头角。一夜新梢出短墙，锦绷朴簌林边脱。浑讶团团葆盖张，转惊叶叶金刀错。四檐寒影不胜清，满耳秋声无处着。披襟但觉尘虑消，岂容俗客当关敲。香残琴罢趣閒逸，剩扫百幅鲛人绡。只今纷纷何足数，岁寒宜结冰霜交。莫怪频过纵吟赏，玉芽为我还须烧。
竹轩为宋以临赋
作者：倪谦
朝代：明

琅玕特立绕茅檐，清逼幽怀称养恬。风细佩声来静几，月高鸾影落疏帘。碧窗烟细茶翻乳，曲径笞深笋迸尖。何日抱琴容直造，倚阑吟啸一掀髯。
竹雪轩为陆元泰赋
作者：倪谦
朝代：明

六花万点扑琅玕，清逼幽轩称倚阑。云母屏风金佩冷，水晶帘幕翠翘寒。初惊衮衮凌高节，浑讶翛翛舞素鸾。吟兴颇同袁令尹，径来不问主人看。
答赵惟宁羽士惠诗次韵
作者：倪谦
朝代：明

诏许休閒故里归，圣恩深念侍储闱。黄金腰下惭横带，白玉堂前忆赐衣。世上面朋秋露薄，眼中心契曙星稀。新诗慰我情偏厚，沐手吟观向夕晖。
筠川书屋为清河太守致仕李君赋
作者：倪谦
朝代：明

一川寒玉水沄沄，晚节高风对此君。藜杖醉吟三径月，角巾閒步九皋云。碧窗灯影穿林见，石榻琴声隔岸闻。治郡功成身早退，贤名千古重斯文。
红梅
作者：倪谦
朝代：明

仙子朝元下石坛，却留丹灶付云看。玉虬偷得三千颗，瘦骨清癯耐岁寒。
绋讴三叠
作者：倪谦
朝代：明

燕然燕然高插天，上摩日月含云烟。屹如砥柱镇北鄙，残敌睥睨不敢前。具瞻方为人倚赖，一旦倾颓嗟变迁。呜呼讴兮讴声切，霜雪入树皆僵折。洋河洋河水潺潺，银汉下注来人间。润滋边地足生植，循山激石波回环。洪深正资人饮漱，奔流入海何由还。呜呼二讴兮讴益怆，貔貅百万精神丧。上谷上谷连朔漠，戍楼清切鸣鼓角。英威远振边尘空，天骄闻风尽胆落。皇天不吊心孔哀，将星夜殒何萧索。呜呼三讴兮讴已终，重城万里来悲风。
绋讴三叠·其一
作者：倪谦
朝代：明

燕然燕然高插天，上摩日月含云烟。屹如砥柱镇北鄙，残敌睥睨不敢前。具瞻方为人倚赖，一旦倾颓嗟变迁。呜呼讴兮讴声切，霜雪入树皆僵折。
绋讴三叠·其三
作者：倪谦
朝代：明

上谷上谷连朔漠，戍楼清切鸣鼓角。英威远振边尘空，天骄闻风尽胆落。皇天不吊心孔哀，将星夜殒何萧索。呜呼三讴兮讴已终，重城万里来悲风。
绋讴三叠·其二
作者：倪谦
朝代：明

洋河洋河水潺潺，银汉下注来人间。润滋边地足生植，循山激石波回环。洪深正资人饮漱，奔流入海何由还。呜呼二讴兮讴益怆，貔貅百万精神丧。
耕乐翁
作者：倪谦
朝代：明

春风动阡陌，万汇俱欣欣。负郭数顷田，及时耕且耘。朝带西畴雨，暮拂东皋云。芃芃长禾黍，不辞沾体勤。妇子事晨馌，羹藜芼香芹。日入荷锄归，远下牛羊群。山村四五家，鸡犬声相闻。秋成共收穫，遗秉何纷纭。但见仓庾盈，孰知尘世氛。瓦盆注新绿，畅饮总成醺。醉来歌击壤，此乐宁可云。嘅慕鹿门老，永怀盘谷君。斗酒欲相劳，银鱼未能焚。
耕心轩
作者：倪谦
朝代：明

有地才方寸，多君用意耕。町畦无限隔，垄亩自宽平。但觉荒芜垦，宁容稂莠生。百年惟种德，孙子乐西成。
聂司训玩芳亭
作者：倪谦
朝代：明

玩芳亭子泮之涯，身在毗陵即是家。促席翠烟浮绛帐，倚阑红雨湿乌纱。秋香篱落陶彭泽，春草池塘谢永嘉。莫向西风叹消歇，雪横墙角看梅花。
聚禽图
作者：倪谦
朝代：明

花容相映鸟相呼，无限春光在画图。可爱争栖傍修竹，不知谁是凤凰雏。
胡司训挽
作者：倪谦
朝代：明

悬车多晚节，振铎仰馀风。独抱濂溪拙，谁医长史聋。文鹓□□□，白璧瘗蛟峰。潜德书新刻，虹先照墓松。
胡大宁挽章
作者：倪谦
朝代：明

涵素嗟何在，逃名自得名。据梧常瞑目，策杖每怡情。诗笔遗残稿，儒林冷旧盟。无惭郭有道，曾志凤西茔。
胡宗肃世德堂
作者：倪谦
朝代：明

肇迹由妫汭，传家自越州。万支原共本，一派转分流。瑗族今承宋，陈封远绍周。邓林多杞梓，卞椟剩琳璆。兰茁阶庭秀，麟从薮泽游。宦门足诗礼，儒业守弓裘。省解名方显，师资望更优。阿翁荣荐秀，夫子乐林丘。方伯难兄贵，科名令器收。青云联济美，懿德允垂休。循理全中得，为仁岂外求。学皆敦古训，行总肖前修。厚泽何能斩，芳声孰与侔。绵绵若瓜瓞，翼翼著谋猷。乔木光闾里，恩波下冕旒。子孙钦厥世，复始见公侯。
脩竹仕女
作者：倪谦
朝代：明

芳闺倦绣清昼长，小园踏碎苔花香。鸣珰閒过碧筠坞，惊起玉枝双凤凰。云鬟半亸娇无力，含颦似怯莲金窄。欲将瑶瑟吊湘灵，翠袖生寒弹不得。几回脉脉立斜曛，林下仙风吹茜裙。应恨韶华若流水，岁晚青青输此君。
芦滩水禽图
作者：倪谦
朝代：明

清霜乍落边风高，鸿雁南征吹羽毛。长天飞尽楚江晚，冲烟几点投衡皋。山骨孤奇水痕落，晴沙一片平如削。虞机良少菰米多，任尔从容饮还啄。饮啄知谁伴寂寥，黄芦白苇声萧萧。危梢半折蘸寒碧，雪花不向波间消。收拾秋容入毫素，应使弋人何所慕。夜月西楼过数行，秪恐随群破汀雾。
草堂归隐为大觉住持渶性源澜性海赋
作者：倪谦
朝代：明

相携无著与天亲，卓锡诛茅遂隐沦。世外不生尘土梦，山中共息水云身。烟霞閒伴初归客，猿鹤欢迎旧主人。悟得真空诸念寂，草堂风月倍清新。
草虫二咏 其一 螳螂捕蝉
作者：倪谦
朝代：明

蜕壳清高寄碧柯，宁知螳背已操戈。人生得意须回首，近日吴园露更多。
草虫二咏 其二 秋虫残蝶
作者：倪谦
朝代：明

清秋趯趯草虫鸣，残蝶犹翻粉拍轻。促织不知缘底事，微躯时起触蛮争。
草虫二咏·螳螂捕蝉
作者：倪谦
朝代：明

蜕壳清高寄碧柯，宁知螳背已操戈。人生得意须回首，近日吴园露更多。清秋趯趯草虫鸣，残蝶犹翻粉拍轻。促织不知缘底事，微躯时起触蛮争。
莲塘水阁画
作者：倪谦
朝代：明

曲曲阑干面面风，危楼半堕水晶宫。清香何处浓薰酒，一色芙蓉十里红。
菩萨蛮·题小景画
作者：倪谦
朝代：明

短篷载雨随流下。木兰画桨无人把。两岸碧波平。群山似马行。浮沉飘一叶。远水长天接。欹枕惬吟情。有诗成未成。
萨编修母挽诗
作者：倪谦
朝代：明

桑榆景西颓，耿耿即玄夜。八旬逾二龄，溘然遽殂谢。平生遘多艰，辛勤靡偷暇。姑病谨扶持，为祷北辰下。岂惟侍汤药，甘旨极丰腴。丧葬礼咸备，夫孝名与俱。夫亡屏膏沐，家贫恒晏如。诗书课遗胤，喜践青云衢。云衢岂不好，所伤隔远道。封章未及荣，玉躯已难保。翩翩南飞乌，忧心惄如捣。泪洒玳山原，流丹渍秋草。
萱堂
作者：倪谦
朝代：明

彼茁者萱，于堂之域。母氏戾止，心乎孔怿。其怿维何，锦帨告祥。邕邕双凤，斐然有章。名之达矣，以显以扬。彼茁者萱，于堂之背。母氏戾止，心乎孔慰。其慰维何，孙枝诜诜。元兮恺兮，洵美且仁。亦有克子，践乃后尘。彼茁者萱，于堂之阶。母氏戾止，心乎孔谐。其谐维何，齿聿云耄。淑德柔嘉，享有寿考。自天降康，永锡难老。岂无天禄，为养匪薄。岂无旨酒，式燕以乐。孙子若兮，母兮噱兮。寿考无期，等乔岳兮。
萱草图为吴元玉题
作者：倪谦
朝代：明

吴家堂前春日杲，光照幽兰与萱草。兰萱开作黄金花，母心忘忧颜不老。阿母看花开寿眉，香风满座春昼迟。金鳌突兀出沧海，扶疏挂罥珊瑚枝。花前称觞献阿母，膝下佳儿綵衣舞。佳儿已作水部郎，喜看禄养荣三釜。佳儿与佳妇，日日娱堂前。萱花倚慈竹，色与兰争妍。一片心如寸草微，仰视白日当空悬。阿母年年在，好花岁岁开。慈颜比花花不如，秋霜不到堂中来。曾闻邹衍谷，吹律和气复。何似君家寿域中，万汇融融光夺目，为母一奏长春曲。
蔺学士挽诗
作者：倪谦
朝代：明

碧山泉石赋归休，俄共耆英地下游。老去葵心犹向日，病馀丝鬓岂禁秋。南宫阅卷思甄拔，东阁挥毫忆校雠。愧是门生情倍感，无从双涕奈横流。
行人成君始终寄江夏胡先生诗二首用韵寄荅
作者：倪谦
朝代：明

乘舟仙客汉川回，枉示封题手自开。凤髓龙团劳远寄，建溪顾渚不须猜。？泉旋煮轩辕鼎，酌酒且停鹦鹉杯。苏息苍生知有志，鸣珂蚤晚日边来。人生萍梗受风吹，踪迹分飘底用悲。碧海鳞鸿传锦字，清秋鸾鹄见冰姿。为师喜有胡安定，知己岂无钟子期。铃阁玉堂清切地，抽毫来与共论思。
行人成君始终寄江夏胡先生诗二首用韵寄荅·其一
作者：倪谦
朝代：明

乘舟仙客汉川回，枉示封题手自开。凤髓龙团劳远寄，建溪顾渚不须猜。？泉旋煮轩辕鼎，酌酒且停鹦鹉杯。苏息苍生知有志，鸣珂蚤晚日边来。
行人成君始终寄江夏胡先生诗二首用韵寄荅·其一
作者：倪谦
朝代：明
体裁：七言律诗

乘舟仙客汉川回，枉示封题手自开。凤髓龙团劳远寄，建溪顾渚不须猜。�泉旋煮轩辕鼎，酌酒且停鹦鹉杯。苏息苍生知有志，鸣珂蚤晚日边来。
行人成君始终寄江夏胡先生诗二首用韵寄荅·其二
作者：倪谦
朝代：明

人生萍梗受风吹，踪迹分飘底用悲。碧海鳞鸿传锦字，清秋鸾鹄见冰姿。为师喜有胡安定，知己岂无钟子期。铃阁玉堂清切地，抽毫来与共论思。
西池草堂为周仪宾英璧赋
作者：倪谦
朝代：明

西池池上草堂幽，门对波光一镜秋。卜宅也知同杜甫，观鱼聊复似庄周。怀人高兴歌沅芷，玩世閒情狎海鸥。白藕作花真可爱，家声无忝绍前修。
西湖图
作者：倪谦
朝代：明

湖上岚光紫翠浓，高低台阁画檐重。乡山满眼不能到，何日归看九里松。
观奕烂柯图
作者：倪谦
朝代：明

野樵拨云来翠微，深林曲涧探幽奇。息肩暂憩古崖侧，忽遇两髯閒奕棋。伫立相看未终局，斧柯已烂何其速。自是壶天日月长，却惊世上流年促。
观莲小景
作者：倪谦
朝代：明

高阁凉生五月秋，芙蕖万柄出清流。披襟独倚阑干坐，为问先生可姓周。
览秀舫分题得番阳湖
作者：倪谦
朝代：明

番湖风静水无波，此日曾乘画舫过。万顷天光澄素练，一拳山色涌青螺。朗吟赤壁苏仙赋，閒和沧浪孺子歌。佳胜经行宜纵览，应知清兴倚篷多。
觞月楼
作者：倪谦
朝代：明

午夜清辉万里同，开樽邀玩绮楼东。金波散彩明虚牖，绿蚁浮香注碧筒。汗漫神游银汉表，风流人在玉堂中。寒芒吸尽襟怀爽，吟就翩翩气吐虹。
讲罢赐宴
作者：倪谦
朝代：明

御宴宏开左顺门，玉壶琼液满金尊。经年乡国劳奔走，今日新沾雨露恩。
访卢大参庄所次钱学士短歌
作者：倪谦
朝代：明

东郊游赏情难尽，独有卢庄占佳胜。不辞路远访幽居，门枕膏腴麦苗盛。我公自是天池鳞，读礼暂为林下人。绕庐绿树作俦侣，入户青山成友宾。烹鲜命酒忘归去，村径还谙旧来处。好鸟留人不住啼，垂杨马首苍烟低。
谢严克勉送蛇酒
作者：倪谦
朝代：明

酒浸蚺蛇醉骨香，曲生风味信非常。捕难曾记宗元说，酿美应传白堕方。万里缄题来桂岭，一尊分惠到茅堂。感君仁惠扶衰病，有意相携入寿乡。
谢定襄伯郭公登惠马
作者：倪谦
朝代：明

渥洼神骏齿初齐，惠我来从紫塞西。素鬣梳风流电疾，玉花照夜白云低。千金未许论高价，万里何当试逸蹄。从此朝天骑去稳，不愁风雨汨涂泥。
贡院撤棘黄学士以诗见遗步韵以复
作者：倪谦
朝代：明

命题当避历科同，细检经书启素栊。夜半录成分次第，鲁论先得祭于公。考校新增八子同，三千文卷集窗栊。五经搜阅分诗礼，兼判春秋十二公。从知内外久扶同，防范其如限一栊。得谤成雠俱不计，已将盟誓付天公。共说前科志操同，肯交关节透帘栊。飞章交搆徒为尔，美谥玉成文介公。
贡院撤棘黄学士以诗见遗步韵以复·其一
作者：倪谦
朝代：明

命题当避历科同，细检经书启素栊。夜半录成分次第，鲁论先得祭于公。
贡院撤棘黄学士以诗见遗步韵以复·其三
作者：倪谦
朝代：明

从知内外久扶同，防范其如限一栊。得谤成雠俱不计，已将盟誓付天公。
贡院撤棘黄学士以诗见遗步韵以复·其二
作者：倪谦
朝代：明

考校新增八子同，三千文卷集窗栊。五经搜阅分诗礼，兼判春秋十二公。
贡院撤棘黄学士以诗见遗步韵以复·其四
作者：倪谦
朝代：明

共说前科志操同，肯交关节透帘栊。飞章交搆徒为尔，美谥玉成文介公。
败荷鹡鸰扇面为卢大海题
作者：倪谦
朝代：明

蒹葭滴露芙蓉死，画舫娇娃摘莲子。莲房摘尽雨盖枯，几柄犹存夕阳里。鹡鸰羽翼何轻盈，随风下上双飞鸣。几回谑浪学沙鸟，并立莲塘如有情。烟寒水冷秋无际，画史挥毫岂无意。入手看来倍感伤，閒倚南薰咏棠棣。
贺冯郎中宗勖升秩
作者：倪谦
朝代：明

九年嘉绩著工曹，超擢还应服旧劳。天上承恩看委佩，风前节役听鸣鼛。冬官经术明周礼，水部诗名逼楚骚。清操只今知愈厉，海鹏终见拂云高。
贺刘中允父寿六十号松溪
作者：倪谦
朝代：明

我爱松溪叟，贤声闻海东。耳从今岁顺，颜胜去年红。好客酒多贮，陶情诗自工。遥知荣禄养，寿与大椿同。
贺卢廷佐父母同寿
作者：倪谦
朝代：明

鹤发双亲寿考同，五花鸾诰拜恩封。武公盛德歌淇澳，僖母高年颂閟宫。冠簇骊珠明翡翠，袍呈鹭綵绣芙蓉。光荣共享儿孙养，千岁冰桃荐酒红。
贺李尚书寿八十
作者：倪谦
朝代：明

煌煌寿昌星，午夜光现丙。瑞应列仙儒，八旬娱蔗景。素驰长者誉，忠厚著乡井。积庆钟俊良，高步蓬莱顶。经纶济明时，内相钧轴秉。老仙荷推封，锦诰凡四领。何异尚父荣，犹存武公警。名位接三台，禄养丰五鼎。威凤来虞廷，伟甚仪观整。适当初度期，九夏日正永。绮席延南薰，璧月耀东岭。杯分春酒滑，碗送冰浆冷。儿孙迭称觞，酳馈祝噎哽。金紫萃一堂，贵盛畴与并。仁者寿而康，遐算超溟涬。辟谷有飞丹，谁慕陶弘景。
贺盛叔大升御医
作者：倪谦
朝代：明

医国神功奏十全，新承雨露日华边。清资喜到金闺籍，素问多传玉版篇。晓月禁垣双佩入，春风都市一壶悬。几回欲觅烧丹处，红杏林深虎正眠。
赋得天上麒麟歌寿卢大海
作者：倪谦
朝代：明

麒麟本是天上物，头角峥嵘光五色。紫皇案前颇驯扰，雷祖跨下尤奇特。碧蹄蹀？凌紫霞，毛骨凛凛无纤瑕。忽然掣断黄金锁，来降江南卢氏家。多君生来最清澈，逸气英英称敏捷。碧玉煖发蓝田烟，冰壶冷浸瑶空月。横经早向芹宫游，文光夜夜摩斗牛。伫看破浪出南海，一枝折落蟾宫秋。秪今岁毂行将暮，喜遇佳辰是初度。画堂日煖篆烟长，南极流辉照庭户。流霞满酌琉璃卮，玉管鸾笙次第吹。碧桃花底东风软，玄圃天中白日迟。神龙出图龟出洛，丹凤翱翔入阿阁。灵物纷纭感盛时，岂可将身老丘壑。白驹疾去不可呼，及时汗简当涵濡。知君固是麒麟种，姓名拟向麒麟图。
赋得天上麒麟歌寿卢大海
作者：倪谦
朝代：明
体裁：古风

麒麟本是天上物，头角峥嵘光五色。紫皇案前颇驯扰，雷祖跨下尤奇特。碧蹄蹀�凌紫霞，毛骨凛凛无纤瑕。忽然掣断黄金锁，来降江南卢氏家。多君生来最清澈，逸气英英称敏捷。碧玉煖发蓝田烟，冰壶冷浸瑶空月。横经早向芹宫游，文光夜夜摩斗牛。伫看破浪出南海，一枝折落蟾宫秋。秪今岁毂行将暮，喜遇佳辰是初度。画堂日煖篆烟长，南极流辉照庭户。流霞满酌琉璃卮，玉管鸾笙次第吹。碧桃花底东风软，玄圃天中白日迟。神龙出图龟出洛，丹凤翱翔入阿阁。灵物纷纭感盛时，岂可将身老丘壑。白驹疾去不可呼，及时汗简当涵濡。知君固是麒麟种，姓名拟向麒麟图。
赠姚惟聪江湖逸兴诗
作者：倪谦
朝代：明

壮岁常为客，飘飘类转蓬。山河千古在，登眺几人同。云树边沙绿，烟花入沛红。倚篷弹古剑，目极大江东。
赠朝鲜陪臣工曹判书朴元亨还国
作者：倪谦
朝代：明

曾于文字久相知，赋敌杨雄思不羁。楚国包茆频入贡，虞廷彩凤喜来仪。东藩地远山川隔，北阙天低雨露垂。归去观光知有得，襟怀应负子长奇。
赠济川杭上人还京
作者：倪谦
朝代：明

残冬分手向郊坰，路入重山挹翠屏。上谷已游秦郡县，燕然曾访汉碑铭。朝来清供苍龙钵，雪后归装白马经。行触禅心总诗趣，吟成莫惜寄边亭。庭松偃翠月如银，一锡南飞邈莫亲。芒屩正侵边地雪，衲衣不染塞垣尘。道传乾竺机缘息，诗拟汤休句法新。回首居庸暮云隔，天涯谁念未归人。
赠济川杭上人还京·其一
作者：倪谦
朝代：明

残冬分手向郊坰，路入重山挹翠屏。上谷已游秦郡县，燕然曾访汉碑铭。朝来清供苍龙钵，雪后归装白马经。行触禅心总诗趣，吟成莫惜寄边亭。
赠济川杭上人还京·其二
作者：倪谦
朝代：明

庭松偃翠月如银，一锡南飞邈莫亲。芒屩正侵边地雪，衲衣不染塞垣尘。道传乾竺机缘息，诗拟汤休句法新。回首居庸暮云隔，天涯谁念未归人。
赠济川航上人还京
作者：倪谦
朝代：明

深山多白云，散漫随飙风。沧海有浮萍，飘泊无定踪。人生四方志，况乃为禅宗。江湖足行脚，幽胜靡不穷。昨来挈诗瓢，长吟度居庸。浮杯桑乾水，振锡燕然峰。老我居桢陵，一笑忻相逢。跏趺共情话，万事回头空。边城落日黄，朔吹号寒冬。拂衣归旧隐，南迈如惊鸿。嗟我误儒冠，何由脱樊笼。临风起深羡，离思徒冲冲。
赠赵生文博西还
作者：倪谦
朝代：明

昔我占科名，所学惭未充。一朝拜官爵，谬厕词林中。吾子雁门俊，鼓箧游泮宫。不辞负笈劳，千里来相从。自视尚昏昏，何以启子蒙。嘉子志勤笃，馆置幽轩东。篝灯诵经史，午夜声沨沨。问辩恣研讨，物理靡不穷。操觚事修辞，吐语超凡庸。磨瑕刮其垢，文藻尤舂容。由子性明朗，有若金在镕。荏苒经二霜，所得亦已丰。矫首怀故都，归思何匆匆。再拜别我去，严城动晨钟。时当秋气凉，一叶飘井桐。到家展省馀，事业宜专攻。况子宰臣后，乡里称儒宗。宾兴谅不远，高折丹桂丛。偕计上春官，朝端会重逢。黾勉崇令德，庶俾声光隆。
赠韩都宪永熙致仕
作者：倪谦
朝代：明

指麾诗将耀天戈，百粤苍生属抚摩。藤峡渠魁皆剿绝，蓬门士女尽讴歌。胆摧素仰韩忠献，威震今闻马伏波。名遂功成归故里，碧山之乐奈公何。
踏莎行·题扇
作者：倪谦
朝代：明

湘竹披烟，剡藤裁雪。敛舒蹙就棕榈摺。动摇一握展开时，半弯恍讶瑶空月。赤日低焚，火云高结。人间何处逃炎热。便将入手不停挥，凉风满面真清绝。
辛未八月初四日奉天门朝见口号
作者：倪谦
朝代：明

端笏晨趋玉陛间，御炉香细绕龙颜。嵩呼拜舞朝天罢，宝殿东头缀旧班。
辽阳张教授升谪寓隆庆为社学师以诗见寄次韵奉答
作者：倪谦
朝代：明

新篇词藻发春荣，远慰羁怀见旧情。道比曾参犹受谤，迹同康伯且逃名。一窗晚黛供吟笑，满座春风属化成。随遇悠悠皆自得，莫论隆庆与襄平。
过严先生钓台
作者：倪谦
朝代：明

深隐层台把钓钩，独将名节傲王侯。故人大度符高祖，夫子清风迈许由。已有衣冠盈凤阙，何须轩冕换羊裘。客星自落桐江上，千古犹能姓此州。
送卢大参廷佐赴官
作者：倪谦
朝代：明

喜遇清和四月天，远从郊外送行鞯。论心义重车难挽，惜别情深酒谩传。夹道黄云翻麦垄，几村绿水没秧田。欢声想沸东西浙，应荷天恩广布宣。
送古廉李祭酒南归
作者：倪谦
朝代：明

立朝四十有五载，名节赫然闻九州。请老许从今日去，效官真与古人侔。喜看群弟上封疏，即诏有司供驿舟。圣主虚心思旧德，乞言还见起林丘。
送同年李进士郁归省
作者：倪谦
朝代：明

忆昔挟长策，同上黄金台。排云叫阊阖，竞吐琅玕才。日华丽五色，星采联三台。春风曲江宴，烂醉流霞杯。香衢控玉勒，飞盖相追随。长歌激层汉，此乐真快哉。遂令名与姓，一日传九垓。鹄立侍通明，恍若登蓬莱。我约赴星期，袖拂天香回。君思定省旷，又向家山来。解后遇金陵，倾写怀抱开。交深志逾合，敬久情不衰。欣然叙畴昨，共酌葡萄醅。未谐投辖欢，且复张帆催。飞飞白云远，淼淼清流洄。到家亲意舒，喜色知盈腮。升堂奉甘旨，拜舞应徘徊。岂惟邦家光，实为闾里辉。私恩既云遂，公义未可乖。涉川藉舟楫，调鼎资盐梅。我将驾大舶，临风溯长淮。朝阳菶菶枝，高冈迟凤喈。聊兹一分手，离思？能裁。
送同年李进士郁归省
作者：倪谦
朝代：明
体裁：古风

忆昔挟长策，同上黄金台。排云叫阊阖，竞吐琅玕才。日华丽五色，星采联三台。春风曲江宴，烂醉流霞杯。香衢控玉勒，飞盖相追随。长歌激层汉，此乐真快哉。遂令名与姓，一日传九垓。鹄立侍通明，恍若登蓬莱。我约赴星期，袖拂天香回。君思定省旷，又向家山来。解后遇金陵，倾写怀抱开。交深志逾合，敬久情不衰。欣然叙畴昨，共酌葡萄醅。未谐投辖欢，且复张帆催。飞飞白云远，淼淼清流洄。到家亲意舒，喜色知盈腮。升堂奉甘旨，拜舞应徘徊。岂惟邦家光，实为闾里辉。私恩既云遂，公义未可乖。涉川藉舟楫，调鼎资盐梅。我将驾大舶，临风溯长淮。朝阳菶菶枝，高冈迟凤喈。聊兹一分手，离思�能裁。
送吴中进士知清流县
作者：倪谦
朝代：明

除目新颁出凤楼，荣看宰邑向清流。莫言虎榜三春客，只博花封百里侯。天上圣心需抚字，海滨民力困诛求。君家宦业多循吏，会见功名指日收。
送吴司务天爵从蒋都宪巡抚贵州
作者：倪谦
朝代：明

万里巡边佐宪臣，春风一鹗振青云。荣循旧是江东俊，温石今空冀北群。百粤停骖消瘴雨，五溪飞檄靖妖氛。化行徼外恩威布，应向明时早策勋。
送周先生分教崖州
作者：倪谦
朝代：明

□崖南涉□中洲，此去传经是胜游。月映珠光浑有泪，云连蜃气总成楼。莫言土俗兼黎獠，会使儒风变鲁邹。有待化孚趋觐日，恩波重沭凤池头。
送周司寇廷玉献绩赴阙三首
作者：倪谦
朝代：明

弼教南台正五刑，满腔春意蔼仁声。紫苔翳雨封嘉石，绿柳凝烟绕贯城。已建于门容驷马，还闻郑履进孤卿。精神拜舞龙颜喜，寅亮天工属老成。秋台司寇老尚书，满绩今看觐玉除。白鹭洲边扬去舫，苍龙阙下整朝裾。上卿雅称三台列，元德偏宜八座居。喜有阴功传燕翼，薇垣鳌禁接芳誉。几年宪部总刑章，此日朝天促去装。只以宽仁辅尧舜，肯为刻覈事申商。九重入觐当清晓，一叶惊秋送早凉。昨对紫垣瞻北极，泰阶两两正腾光。
送周司寇廷玉献绩赴阙三首·其一
作者：倪谦
朝代：明

弼教南台正五刑，满腔春意蔼仁声。紫苔翳雨封嘉石，绿柳凝烟绕贯城。已建于门容驷马，还闻郑履进孤卿。精神拜舞龙颜喜，寅亮天工属老成。
送周司寇廷玉献绩赴阙三首·其三
作者：倪谦
朝代：明

几年宪部总刑章，此日朝天促去装。只以宽仁辅尧舜，肯为刻覈事申商。九重入觐当清晓，一叶惊秋送早凉。昨对紫垣瞻北极，泰阶两两正腾光。
送周司寇廷玉献绩赴阙三首·其二
作者：倪谦
朝代：明

秋台司寇老尚书，满绩今看觐玉除。白鹭洲边扬去舫，苍龙阙下整朝裾。上卿雅称三台列，元德偏宜八座居。喜有阴功传燕翼，薇垣鳌禁接芳誉。
送周德元还昆山以文学举阻于例而归
作者：倪谦
朝代：明

冥鸿风便偶高骞，路阻云程尺五天。故国迢遥足归梦，礼罗疏阔竟遗贤。莫言张翰莼偏美，须信相如璧自全。寄语山灵勿相拒，草堂已赋卜居篇。
送姜太守浚赴广南
作者：倪谦
朝代：明

喜分符虎荷优除，作守劳君万里馀。花发玉京朝趣驾，云开铜柱晚停车。蛮津水煖渔投罟，僰道风暄客趁虚。好布天恩化殊俗，九夷虽陋亦堪居。
送宋尚宝怀赴南京
作者：倪谦
朝代：明

拜官南去沐恩休，清贵明时第一流。远道高风秋气肃，长江霜落水痕收。职司御玺双龙纽，身近皇家五凤楼。从此两京佳丽地，扁舟来往属遨游。
送宗华上人主杭普福寺
作者：倪谦
朝代：明

佛印相传属惠能，萧然尘外一高僧。远归天竺湖边寺，暂数长干塔上灯。紫竹秋岩和月卧，绿萝春径拨云登。何当蹑屩分清赏，共指双峰话葛藤。
送宪掾赵纲归南昌
作者：倪谦
朝代：明

江南方溽暑，何事独言归。赤日齐纨扇，清风越苧衣。橹声鸣鹭渚，帆影掠渔矶。万里青冥阔，行看一鹗飞。
送崔冢宰克让赴阙
作者：倪谦
朝代：明

德尊望重有谁如，来典南铨数载馀。位冠六卿周冢宰，官联八座汉尚书。寸心向日倾葵藿，万里朝天振佩琚。喜动龙颜逢旧弼，畴咨应见席频虚。
送张节之主事赴南台
作者：倪谦
朝代：明

怅别音尘十五年，青云科第愧卢前。两京兄弟谁能及，一榜交亲子独贤。晓日朝端双佩委，薰风江上片帆悬。官曹见说清如水，剩有新诗白下传。
送张都运还治
作者：倪谦
朝代：明

鸣佩晓朝天，修程著去鞭。马蹄经海上，雁影落淮堧。日照千岩雪，风飘万灶烟。梅羹待调鼎，早晚谒甘泉。
送张驿丞
作者：倪谦
朝代：明

明时作宰向雷塘，薄宦那知谪远方。身事不须惊宠辱，人情何必叹炎凉。一双白璧元无玷，百尺青松老更苍。万里渑池终奋翼，重登朝著讵能量。
送彭状元弟纯正还安成
作者：倪谦
朝代：明

阿兄喜中龙头选，难弟能谐雁序情。天上客床方对雨，沙边官棹已开晴。黄花篱落家千里，红叶关河路几程。归去宁亲知有暇，书斋良夜赋秋声。
送徐泰士亨知罗田
作者：倪谦
朝代：明

我帆才向清源落，君舟亦来闸河泊。客边相见喜无涯，握手交驩叙畴昨。自惊别君数载馀，不知出处今何如。为言已预乌台选，一官左授罗田除。闻君之言为君惜，无乃多财被时疾。明经乡校旧无双，射策君门曾第一。时遭诋訾妄见疑，覆试禁垣文益奇。真金百鍊愈精彻，烨烨四海声名驰。从此材华日增重，宜侍清班居法从。何为犹以富生嫌，造物于人真戏弄。龙媒逸步游天衢，局促乃同辕下驹。牛刀小试众称屈，感事抚时增叹吁。此去罗田亦不恶，百里熙熙事耕凿。得官且足为亲荣，临治应须究民莫。君毋自馁当自宽，人心感化知非难。好敷仁惠及封内，自有美誉闻朝端。绿杨两岸摇晴色，冰满官河留不得。丈夫壮志贵远图，九万从兹展修翮。
送徐瑄御史按蜀
作者：倪谦
朝代：明

绣斧分巡出凤池，使星五夜拂参旗。岷峨江水元通楚，邛笮民风旧近夷。谕蜀岂劳司马檄，入夔应忆少陵诗。临岐不尽同年意，伫看澄清体睿思。
送戒璇住苏州定慧寺因得省祭
作者：倪谦
朝代：明

妙年奉檄主禅关，杖锡宁亲故里还。宰树近连祗树绿，衲衣新换綵衣斑。丹青势出烟霄上，钟磬声传紫翠间。选佛场开花雨散，方袍来会有诸山。
送支立司训京闱较艺毕还毗陵
作者：倪谦
朝代：明

麟经褒贬究宣尼，较艺京闱属命题。深院下帘朝品藻，明窗批卷晚然藜。桂香偏喜从人折，日色宁教过眼迷。乡榜已开公道显，此行清誉许谁齐。
送暿上人见中住延庆
作者：倪谦
朝代：明

一襟归兴下林丘，方外芒鞋足胜游。碧汉有声闻锡过，沧江无浪见杯浮。莲花漏滴祗园晚，贝叶经翻石榻秋。谈柄宗乘应大阐，剩驰清誉满南州。
送曹冕中书南还省亲三十四韵分得青字
作者：倪谦
朝代：明

宣尼古大圣，训子重过庭。韦贤汉名相，传家惟一经。顾兹燕翼谋，在昔有典刑。引之乃弗替，世德流馀馨。昂昂千里驹，逸足追风霆。姿仪更清澈，俨若鸾鹄停。严君领缙绅，雅德崇朝廷。延师务启迪，编简对疏萤。奥理善研析，牛刀初发硎。藻思复敏赡，高屋方建瓴。抡材向明时，染翰依槐厅。声誉蔼儒彦，有耳无不聆。时望孤云飞，思亲恨无翎。暌违在南国，几易尧阶蓂。封章彻当宁，诏许谐归宁。翩然戒行李，祖帐开离亭。骊歌遏行云，酒倾双玉瓶。西风掠眉鬓，去去亦易醒。况当秋欲深，瑶空霜露零。草木属摇落，华泽凋颜形。独馀东篱菊，粲粲呈修莛。黄花正堪采，称觞介遐龄。想当敞华宴，贺客联歌伶。矫首向中夜，光射弧南星。綵衣舞蹁跹，绛蜡扬晶荧。大斗酌春醑，孰辨渭与泾。为乐未渠央，至孝薄紫冥。南桥北山梓，并秀何青青。圣皇御宸极，垂拱负扆屏。渴贤屡侧席，药笼需参苓。东风扇微和，春意回林坰。鸟声碎花坞，草色迷烟汀。此时宜北来，沧江称扬舲。忠孝贵兼尽，行看承宠灵。
送曹子琛还句曲
作者：倪谦
朝代：明

在原常诵鹡鸰篇，视弟亲劳到日边。叙话夜床忻对雨，思归秋旆远冲烟。家邻弘景烧丹灶，地接茅君种玉田。莫厌西风霜入鬓，刀圭好乞驻流年。
送李保章宗善
作者：倪谦
朝代：明

太史三年谒帝廷，言归秋日正冥冥。霜沾行李城南路，风引征帆泗上亭。金阙云霞朝倚汉，玉衡牛斗夜占星。重来洗耳谈天术，漏咽岩扉拟共听。
送李检讨绍还安成
作者：倪谦
朝代：明

词臣荣着锦袍归，便觉文星阙下稀。骥足方将开道路，鹊声先已报庭闱。关河杳杳多秋色，桑梓依依映夕晖。晓殿论思专有待，早来同候掖垣扉。
送杨侍讲还陕省墓分韵得把字
作者：倪谦
朝代：明

我舟故乡回，君帆亦南下。相逢白下桥，襟怀倍倾写。金陵最佳丽，游览时并马。攀萝抉幽僻，历磴穷清雅。暂会忽云别，解袂若陶瓦。迢迢咸阳道，烟云护松槚。展墓伸孝思，椒浆奠琼斝。君能济时艰，非可閒逸者。北辕宜早旋，努力支大厦。会食玉堂杯，明年殆同把。
送杨洗马京闱较艺还朝
作者：倪谦
朝代：明

先生自是文中豪，魁名烨烨驰清朝。早登翰苑阅中秘，寻入宫坊居上僚。京闱多士如云集，圣主亲烦司黜陟。经幄初辞讲读班，词垣暂辍丝纶笔。乘传南来半月程，深院下帘秋气清。抡材晴案寸心白，批卷夜窗双眼明。誉髦简拔皆精确，尺璧明珠光烂若。伫充庭实献彤墀，喜动龙颜承宠渥。
送杨编修假御史职佥兵兖州
作者：倪谦
朝代：明

天书晨下紫泥封，奉使旬宣向兖东。深仗干城当阃外，足知兵甲在胸中。蓬莱久载词臣笔，海岱俄乘御史骢。万里封侯谈笑觅，旂常行见策元功。
送柯状元归省
作者：倪谦
朝代：明

宫花六见落厅槐，乡思临风不易裁。旧业暂容辞翰苑，新衔却喜换符台。名从黄甲抡魁早，身约青春作伴回。綵服宁亲多乐事，秪应清梦绕蓬莱。
送殷主事谦书最南还
作者：倪谦
朝代：明

海上星槎夜入河，天门献绩沐恩波。凤麟终合归灵囿，龙虎犹歆擅甲科。宝殿云开辞负扆，石城雪霁想鸣珂。临岐为有同年旧，笑看豪曹意气多。
送滑志庸楚府良医
作者：倪谦
朝代：明

行人去武昌，药笼共诗囊。医国驰清誉，传家有异方。雨中淮水白，云外楚山苍。到日悬壶处，应添杏几行。
送王克敬南还
作者：倪谦
朝代：明

舅氏头全白，贤甥鬓亦苍。百年消几别，两地讵能忘。归兴临江渚，离情在渭阳。赠言欣满卷，珠玉照行装。
送章进士纶毕姻还永嘉
作者：倪谦
朝代：明

笑带炉薰出晓朝，故园归去赋桃夭。瑶池阿母初通信，银汉天孙已度桥。龙虎榜中春擢桂，凤凰池上夜吹箫。香闺可似张京兆，眉黛殷勤手自描。
送童轩给事还南京
作者：倪谦
朝代：明

金榜香名擅甲科，夕郎三载近銮坡。青年贾谊才华富，素悃匡衡谏疏多。两袖天香丹凤阙，一帆春水白鸥波。锦游乡国真堪羡，把酒临岐柰尔何。
送羽士吴道璇
作者：倪谦
朝代：明

稳著飞云履，还乘犯斗槎。蓬壶拾瑶草，勾漏觅丹砂。野峤应看奕，仙源或饭麻。何时拂苔石，联坐读南华。